
Poezia poporală română. 


Toate aceste producte poetice ale geniului po- 
porului român, ca şi numeroasele proverbe, bas- 
mele pline de fantazie şi ingenioasele snoave şi 
ghicitori, au rămas necunoscute lumei învățate 
până cătră mijlocul secolului trecut. Erau ca o 
comoară ascunsă, ce-şi aşteptă numai săpătorul is- 
cusit, care s'o scoată la iveală și s'o scuture de 
rugina timpurilor. 

Acest iscusit săpător a fost poetul Vasile 
Alexandri. 

Îndemnat de curentul romantic, ce stăpâriă 
pe literaţii din ţările apusene prin anii 1840 şi 
care-i făceă să-și îndrepte privirile asupra tra- 
diţiunilor şi legendelor fantastice, păstrate în amin- 
tirea claselor de jos ale poporului; atras, poate. 
şi de exemplul scriitorului sârb Vuk Stefanovici 
Karagici, a cărui colecţiune de poezii poporale 
din patria sa avuseră un succes așa mure; 
în prima linie însă condus de iubirea faţă 
de poporul său şi de ţara sa, Alexandri, îndată 
după întoarcerea sa din străinătate, unde încer- 
case diferite studii, dar se ocupase mai mult 
cu literatura, şi cu deosebire după moartea mamei 
sale, începu a cutreeră ca escursionist munţii 
bogaţi în păduri şi în pășuni şi câmpiile rodi- 
toare ale Moldovei, apropiindu-se peste tot de 
omul din popor şi căutând a-i cunoaşte felul 
de judecată și simţire, graiul simplu, dar ex- 
presiv și de multe ori plin de plasticitate, obi- 
ceiurile, cântecele, danţurile și, mai presus de 
toate, poezia sa atât de bogată, dar până atunci 
cu totul neluată în seamă. 

Rezultatul acestor excursiuni, la care Alexandri 
eră adeseori însoţit, ajutat şi îndemnat de prie- 


tinul său Alecu Russo, a fost frumoasa colec- 
ţiune de balade poporale, publicată în anul 1852 
şi 1853 în lași, curând după întoarcerea poetului 
din exil în urma mişcărilor politice din 1848. 
Colecţiunea aceasta, tradusă în limba franceză 
de însuşi poetul, iară în cea germană de W, 
v. Kotzebue, un bun cunoscător al limbei ro- 
mâne, al ţării şi al obiceiurilor din Moldova, 
unde petrecuse mai multă vreme ca consul, fù 
complectată mai târziu cu balade, doine şi hore, 
adunate și din alte ţinuturi locuite de Români, 
şi publicată în anul 1866 în București, capitala 
Principatelor-unite, sub titlul: „Poezii populare 
ale Românilor. 

Prin această colecţiune se atrase pentru prima 
oară, în mod mai serios, atât atenţiunea lumei 
învățate străine, cât și a celor de acasă, asupra 
comorilor de frumseţe cuprinse în poezia popo- 
rală română, și aceasta, întocmai ca Cenuşotea 
din poveste, fă chemată să ocupe locul cuvenit 
între celelalte surori ale ei, mai favorizate de 
soarte. 

Asupra desroltării poetului V. Alexandri, în- 
deletnicirea cu poezia poporală a avut urmarea 
cea mai fericită. Ea l-a făcut să-și însușească 
acel graiu neaoş, românesc, care caracterizează 
toate lucrările lui, ea i-a îndreptat atenţiunea 
asupra creaţiunilor originale ale spiritului po- 
porului, care se reoglindese şi în lucrările sale 
proprii, ea l-a învățat să simtă cu poporul, și 
astfel l-a făcut cel mai popular și mai iubit 
scriitor român din secolul al XIX-lea. 

Alăturea cu V. Alexandri şi-a dezvoltat mo- 


desta, dar rodnica activitate scriitorul poporal 

Anton Pann, un simplu dascăl de biserică 
din Bucureşti, fost puţină vreme prin anii 1840 
cântăreț la biserica Sf. Nicolae din Braşov-Scheiu. 
Acest om harnic, fără multă învățătură, dar 
inzestrat dela natură cu istețime deosebită și 
cu mult umor, începi a adună şi a publică, încă 
de pe la anul 1830, cântece de stea de cuprins 
religios, cântece profane poporale (cântece de 
lume) și diferite anecdote poporale. Lucrarea sa 
principală însă este »Povestea vorbeic, o exce- 
lentă colecțiune de proverbe »de prin lume adu- 
nate și iarăș la lume datec, împărțită in capi- 
tole după cuprins și înzestrată cu o mulțime 
de fabule şi anecdote versificate de însuşi cu- 
legătorul. În această colecţiune se oglindiă, în 
modui cel mai strălucit, înţelepciunea poporului 
român, întocmai cum din baladele, doinele și 
horele adunate și publicate de V. Alexandri se 
puteă vedeă puterea lui de simţire și bogata lui 
fantazie. 

Exemplul lui V. Alexandri și al lui Anton 
Pann află în scurtă vreme numeroşi imitatori. 
În toate ţinuturile locuite de Români se iviră 
bărbaţi şi chiar și femei, cari începură a adună 
cu stăruință productele Musei poporale. Astfel 
au fost pentru Ardeal, Bănat şi celelalte părți 
ale Ungariei: At. Marienescu, M. Pompiliu, I. 
Moldovanu  (colecţiunea întocmită de Jarník- 
Bârseanu, I. Pop Reteganul, 1. Frâncu şi G. 
Candrea. Enea Hodoș, 1. G. Bibicescu, I. T. Mera, 
S. Mândrescu, Al. 'Țiplea şi alţii; pentru Buco- 
vina: harnicul Simeon FI. Marianu, răposat nu 
de multă vreme, care a dat la iveală şi a lăsat 
după sine şi numeroase studii folklorice. Obi- 
ceiurile Românilor la nunţi şi la înmormântări, 
serbătorile la Români, Ornitologia poporală, Bo- 
tanica poporală română etc.) ; pentru Moldova 
şi Basarabia : neîntrecutul povestaș loan Creangă, 
Elena Sevastos, M. Canianu, Arthur Gorovei, 
care a înfiinţat o foaie specială pentru folklore 
>Şezătoarea< (în Fălticeni), G. Madan ş. a.; pentru 
Muntenia: P. Ispirescu, I. C. Fundeseu, G. Dem. 
Teodorescu (o mare colecțiune de poezii poporale 
diferite, împărţite după etatea celorce ce le cântă), 

D. Stăncescu, Iuliu A. Zane (o mare colecţiune 
de proverbe, în mai multe volume) etc.; pentru 
Dobrogea: T. Burada; pentru Românii din Ma- 
cedonia: I. Caragiani, M. G. Obedenaru, G. Wei- 
gand şi Pericle Papahagi. — Afară de aceea, 
aproape toate foile literare şi politice, cu deo- 
sebire cele din Ungaria, publică foarte adeseori 
colecţiuni mai mari sau mai mici de poezii po- 
porale, adunate cu deosebire de preoți, învăţă- 
tori şi de alţi cărturari, cari trăiesc în mijlocul 
poporului. 

Natural, că nu toate colecţiunile acestea sunt 
făcute după un sistem bine precizat, şi ar fi de 
dorit, ca o corporaţiune literară, în prima linie 
» Academia română, să caute a sistemiză aceea, 
ce s'a adunat până acum, și să caute a complectă 
colecțiunile existente, prin aceea ce mai lipseşte.*) 

Studiul poeziei poporale a dat literaturei culte 
române o nouă viață. El a emancipat-o de sub 
influenţa literaturilor străine, sub care oscilase 
până acum, şi i-a dat o direcţiune proprie, pre- 
făcând-o, în adevăr, într'o literatură naţională. 

Sub influenţa poeziei poporale sau desvoltat. 
toţi scriitorii mai de seamă ai Românilor din 
timpul din urmă. Muza poporală, precum am 
arătat mai sus, a fost geniul cel bun, care l-a 
condus pe Alexandri; ea l-a învăţat pe Eminescu, 
însuşi un folklorist foarte zelos, acea limbă ne- 
întrecută, care exprimă așa de plastic şi aşa de 
armonios ideile cele mai înalte şi sentimentele 
cele mai puternice; ea i-a insuflat lui G. Coșbuc 
concepţiile sale cele mai fericite; sub semnul ei 
magic şi-au început activitatea și și-o continuă 
şi acum I. Slavici, N. Gane, B. Delavrancea, Al. 
Viahuţă, O. Carp, St. Iosif, Oct. Goga, M. Sado- 
veanu, Sandu Aldea, I. Brătescu-Voinești, I. 
Agârbiceanu și ceilalţi tovarăși de muncă ai lor. 
Dovadă, că pentru fiecare popor izvorul de viață 
şi de putere, — nu numai în ce priveşte litera- 


tura, — se află în sine însuși. 
A. Bârseanu. 


*) Unele probe din poezia poporală română, și peste 
tot din bogata literatura poporală a Românilor, s'au tradus 
şi în limba germană, precum şi în alte limbi străine. 


Sf 


www.dacoromanica.ro 


Nru! 13, 1908. LUCEAFĂRUL 309 


Balcanii. 


În majestoasa catedrală a înserării de Octombre, 
Sub bolțile întunecate, o rază tristă din apus 
Întinde pete de lumină pe vârful piscurilor sombre, 
Însutiejind ciudata lume a vremurilor ce s'au dus. 


De printre cripiele de nouri, o candelă în agonie 
Înalță flacăra-i de jertfă spre cerul toamnei înorat, « 
lar, din prăpăstii depărtate, ecourile lungi străbat 
Ca nişte glasuri năbuşite ale-unei lumi care învie... 


Şi ?n liniştea de înserare aripa gândului se suie 

Deasupra vârfurilor sterpe, deasupra clipelor de-acum, 

În urma ei rămâne stânca învăluită ?n nori de fum 

Şi-o tristă umbră omenească ce frece lin — şi par'că nu e... 


Aici, o mână uriaşă a ’nchis a vremilor poveste, 

Din fiecare zi a lumei împodobind un şir de stânci, 
Dealungul veacurilor multe, a tras cu dalta brazde-adânci 
Şi a zidit eternitatea pe negre văi, pe nalte creste... 


Din ziduri ce aleargă drepte spre fundul văilor bizare, 
A *ntruchipat cetăți, oraşe, cu nalte turnuri de aramă, 
lar din movilele pleşuve, ce ?n pâlcuri rare se destramă, 
Biserici scunde, fâră cruce, uitate 'n negura din zare... 


Sunt temple vechi şi pârăsite, în care fumurile sfinte 
Încremeniră ?n tremuratul suprem al lungei agonii, 
Altare vechi, întunecate și bolți ascunse şi chilii, 
Mărturisind, ca o musirare, credința vremii dinainte. 


Sunt labirintele eline mai largi, mai negre ca în basme, 
Sunt închisori în care geme înăbușşitul plâns al plebei, 
Oracole la poarta căror îngenunchiau stăpânii Thebei, — 
Şi din trecutele privelişti o lume ?ntreagă de fantasme: 


Ruina circurilor vaste din vremea Romei strălucite, 
E pragul vr'unei catedrale, al vr'unui templu bizantin, 
În care mohoriţi călugări în fiecare seară vin, 

Să 'nalțe rugi mântuitoare spre zeul legii urgisite... 


Colo, un şir de colonade ascunde-o poartă de moschee, 
Pe care nici o mână, poate, nu s'a cercat s'o mai apese, — 
O poartă ce închide glasuri şi iungi ecouri ne ’njelese, 
Şoptiri de robi, o tânguire, un râs, un plânset de femeie... 


Şi când, de printre nori, un petec de cer în flacări se deschide 
Şi mantia împurpurată un şir de piscuri înfășoară, 
Întregul munte se preschimbă — a cine ştie câta oară — 
În vaste domuri egiptene cu sfinxi enormi şi piramide. 
Din văi adânci, din zări de umbră, din vârful piscurilor sombre, 
Aripi de pasări nevăzute se "'nalţă, fâlfăie şi cresc, 
intind linţolii uriaşe şi ?ntr'o aripă se topesc 
Sub cerul sur și fără margini al înoptării de Octombre... 
Victor Eftimiu. 


Sa 

Cea dintâiu lacrimă. 


Părinţii lui Dumitru Marian n'au fost oameni 
săraci. Aveau casa lor destul de bună, — atâta 
numai că eră pe o uliţă mai ferită a oraşului. 
Măestria le mergeă bine. Mai erau pe atunci 
destui români în jur, cari cumpărau pieptare 
albe, înflorite, cojoace lungi cu ciucuri de mă- 


Cu alţi tineri nu-şi prea făceă de lucru. Dar de 
mic copil i-a rămas o patimă urâtă: nu-şi enm- 
pără în veci nici creion, nici peană, nici ne- 
greală, ci aşteptă până eşiau colegii pe-afară, 
şi-atunci de-odată se repeziă şi puneă mâna pe 
vrun creion ori peană, ochite mai din 'mainte, sau 


C. Pup de Satmary, La puteuvar. 


tase, făcute de baciul Marian. Şi crau — și dum- 
nealui şi dumneaei — oameni sănătoși, zdraveni, 
voşcovani la faţă, vecinic cu zâmbetul pe buze. 
Nu puteam înţelege, dar nici ei, nici rude- 
niile, cu cine să samene copilul Dumitru, subțire, 
slab, pământiu la faţă ca o șindilă bătută de 
ploi. Poate c'un strămoș de-a dumneaei, grec de 
neam, >Grecuc cum îl pomeniau oamenii. 
D'au dat târziu la şcoală, căci fusese tot bolnav; 
dar învăţă bine. Când răspundeă vorbiă subțire, 
răgușit, ca și când i s'ar fi frecat în gât două 
tăblițe de fier ruginit. După ce sfârșiă, s'așeză 
în scaun, zâmbind de bucurie, rânjind mai mult. 


turnà de unde apucă, negreală în călimiirul său. 
L-au pârit în vre-o câteva winduri la profesori, 
dar Dumitru Marian se sculà cu faţa lui pă- 
mântie și liniştită şi, jurându-se în fel şi chip 
că n'a luat nimic, scoteă vr'un căpeţel de creion 
și-l arătă »lacă, dle profesor, acesta îl am. Dar 
e al meu și-l ţin tare de multe. 

Ajuns în clasele superioare, colegii nu-l mai 
pârau, ci-l priveau dispreţuitor, şi făceau vr'o 
aluzie la patima lui urâtă. Marian îi ascultă 
liniştit, ca şi când mar înțelege nimic, numai 
câteodată zimbiă răutăcios, cu amărăciune, in- 
torcându-şi spre ei obrajii morţi. 

De acasă cereă regulat bani pentru necesareie 
de scris. Dar nu cumpără nici odată nimic; poate 
ici-colea vr'un caet. Acasă de multe ori își scoteă 
cu bucurie de prin buzunare condeele, căpeţelele 
de creion furate, și priveă mult la ele, ca la 
nişte lucruri scumpe. Adeseori aveă un pumn 
plin de căpeţele de creion. 

Şa trecut bine toate examenele, vr'o 22—23 
de ani să fi avut când a isprăvit, fără saudă 
vre-odată un cuvânt de laudă dela vrun profesor, 
oricât de bune răspunsuri ar fi dat. El însă nu se 
supără, ci îşi zâmbeă zâmbetul său amar, rece. Se 

vama târgului și a podului orăşenesc. Eu mai 
departe n'am ce învăţăc. 

Și ochii lui priviau în toate părţile, căutând 
ceva ascuns par'că. l-au dat pace, au crezut că 
glumeşte, deşi nu-și aduceau aminte să fi glumit 
el vreodată. 

Peste câteva săptămâni, Dumitru Marian cerù 
din nou cele două mii de zloți dela părinți. 

Atunci bătrânul se 'nfurie: 

— Ce vrei tu, măi băete! să mă batjocoreșşti 
acum la vrăsta mea? De aceea te-am purtat opt 
ani la şcoală, ca să te pui acum în rând cu 


1... 
cae => = 


Satmary, Lăutarul Ochi-albi, cu taraful său. 


simți deodată om mare, dar se simţi aşa, ca şi 
„când n’ar fi umblat niciodată la şcoală. Nu puteă 
face deosebire între el şi o calfă de-a ta- 
tălui-său. 

Părinţii se gândiră unde să-l trimită să în- 
vețe mai departe. Îi spuseră o mulţime de ca- 
riere, îi făgăduiră cinci sute de zloți pe fiecare 
an, numai să s'aleagă om din el. Miraţi, fără ca 
să-l poată înţelege, ascultară cuvintele lui. 

— »Dacă-mi dați cinci sute pe an, ar veni 
două mii pe patru ani, cât ar trebui să mai învăţ. 
Ei bine, daţi-mi acum două mii de zloți şi vaţi 
limpezit de mine. Îmi trebue să iau în arândă 


jidovii? Pentru asta a trebuit să ’nveți tu atâta 
carte ?« 

Dumitru rânji sec. 

— Adecă Dta nu vrei să-mi dai atâția bani? 

— Nu! Mai bine-i arunce să nu-i mai vază 
nimeni. 

Băiatul îi zise cu răutate, 

— Nu eşti bucuros de slujba de care vreau 
să m'apuc. Ți-e rușine, văd eu. De aceea nu-mi 
dai bani. 

— Nu... Mai bine-ți cumpăr o funie să te 
spânzuri dac'am ajuns până acolo, zise bătrânul, 
şi amărât trecă într'altă odae, 

Prin August s'a ţinut licitația, şi bătrânul 
Marian află cu spaimă, că Dumitru a luat vama 
cu contract pe șase ani. Cine să-i fi împrumutat 
banii ce trebuiau depuşi înainte? Nu cumra...! 
Şi încremenit îşi aduse deodată aminte de ceva. 
Căută cheile dela o lădiță mică de fier. Deschise 
şi cercetă. Dar nu lipseă nimic. Atunci de unde 
să-şi fi câștigat bani? Și dumnealui și dumneaei 
erau foarte nenorociţi. Câteva săptămâni nici n'au 
mai lucrat la pieptare. În zilele de târg de peste 
săptămână n'au mai scos nimic în piaţă. Le erà 
greu de oameni, greu de lume, le eră ruşine de 
băiatul lor. 

Dar Dumitru Marian se mutase de mult .în 
casa vămii, și s'a apucat ca un desnădăjduit de 
muncă. Ziua și noaptea nu mai aveă odihnă. 
Îmbrăcat în haine strâmte, învechite, murdare, 
aşteptă în capul podului, în vântul aspru al 
iernii ca şi în dogorirea soarelui de vară. Cu 
ochi neliniştiți priveă cercetător pe drum departe. 
Desluşiă, mirosiă cu nările "n vânt, carele depărtate 
de târgoveţi, ce-și îndreptau drumul cătră oraş. 

La el în casă frig şi murdărie şi rămăşiţe de 
mâncări. Un pat sărac şi-o masă de brad, pe 
păreţi tăblițe și hârtii pe cari se grămădeau o 
groază de numere. 

Tatăl său n'a venit niciodată la el. Prin târg, 
de-l întâlneă, se făceă că nu-l vede. Aprins de 
rușine, priviă intr'altă parte, ori se opriă deodată 
de vorbă cu cineva. Iar feciorul, cu fața puţină, 
aspră, pământie, ca şi când vecinic i-ar fi suflat-o 
crivățul, cercetă prin târg, ca o pasăre de pradă, 
să vadă de-s însemnați toți cei ce vindeau, de 
nu s'a strecurat careva, fără să plătească. Şi de 
află pe careva, făceă o larmă de se adună lu- 
mea în jurul lui. Dacă nu-i plăteă îndată de 
două ori prețul vămii, se înfuriă, eră gata să 
dee pălmi, să izbească. Cât ce primiă banii.plecă 
liniștit, ca și când nu s'ar fi întâmplat nimic, 
ca şi când n'ar vedeă pe nimeni. 

Mai mult năcaz aveă cu schilozii, cari veniau 
de prin satele vecine să cerşască la oraş în zile 
de târg. Dumitru Marian le ţineă calea, le 'm- 
plântă mâna în zdrenţe, şi-i zvârleă înapoi. 

—  Plătiţi, arză-vă para focului de netrebnici, 
dacă vreți să treceţi podul. 

Şi chiar când plăteau, Dumitru Marian îi lăsă 
cu greu să treacă. Nu-i puteă, suferi pe oamenii 
aceștia, cari trăiau din mila altora. Îi priveă cu 
ochi dușmănoși, răi, cu sufletul plin de ură. 

Înainte de-a luă el arânda, eră datina ca 
întreg podul, deoparte și de alta, să fie plin de 
schilozi de aceștia. Şi se înălţă mereu murmurul 
surd al vorbelor moi, umilite, al cântecelor slabe, 
ridicându-se în văzduh, împreunându-se cu vâ- 
jiitul potolit al apelor, ce treceau grabnice pe 
dedesubt. 

Dar arendaşul nou, nu-i mai suferi pe pod. 
Îi alungă cu băţul nodoros, îndreptă asupra lor 
care, caruţe, să-i potopească. 

Părinţii lui nu ştiau ce să creadă. La 'nceput 
li se păreă că trebue să fie aceasta o patimă, 
răsărită cine știe de unde în sufletul lui, dar n'o 
să ţină mult. O să treacă, și feciorul lor se va 
întoarce acasă, iși va vedeă de învăţat mai de- 
parte, şi nu se va lăsă așa ticăloşit, în rând 
cu jidanii cari adunau ouă. Dar vedeau că trece 
un an, trec doi, se 'ncepe al treilea, şi băiatul lor 
nici gând nu mai are să se lase de meseria 
asta. Atunci gândiră că-i un blăstăm, şi creştini 
buni cum erau, dădură la şapte popi să-i tacă 
rugăciuni de deslegare. Oricum, nu se puteă 
închipui altfel ca un om cu atâta carte, pentru 
câştig, să-şi uite de sine, să se facă de batjo- 
cura oamenilor. 

Dar rugăciunile s'au prins ca nuca de părete. 
Părinţii oftau şi-şi vedeau în silă de treburi. 
Cât ar fi dorit ei să iasă un domn mare din 
neamul lor de meseriași! Trei fete le-au măritat 
bine aici în oraş, dar ce folos; cine ştie de ele 
că trăesc, unde auzi pomenindu-se numele lor!? 
Când se 'ntâlnese, ei, neamurile, doar atunci. 
Şi Dumitru învățase bine. Puteă eși om mare 
din el, şi eată el, în loc să se înalțe pe el şi 
neamul lor, i-a scoborit și din rândul meseria- 
şilor cinstiţi. Căci vameș n'a fost încă aici în 
oraș, român. Tot lifte străine, jidani mai ales. 

Părinţii se bucurară dar din inimă, când Du- 
mitru, în iarna de-a treia, se îmbolnăvi rău, și 
trebuiră să-l aducă acasă. 

Nădăjduiau că acum toate se vor întoarce 
spre bine. Ce ştii! Poate tot puterea rugăciunii, 
ziceau dânşii — că Dumnezeu nu bate cu bâta. 
Dumitru boli rău vr'o două luni de zile. Eră 
trecut el și mai din "nainte, îmbătrânit și slab, 
dar acum, după boală păreă o arătare, o spaimă 
Nu ziceă nimic, nu întrebă decât de-un singur 
lucru: »adus-a Marţi, — un jidănaş pipernicit 
ce-l lăsase "n locu-i — adus-a socoata cu banii 
de pe ziua trecută? 

Altceva nu ziceă. Și când se întremă mai 
bine, când părinţii în nădejdea căldă a unei în- 
dreptări, îi vorbiră într'o sară tainic, de-o fată 
cu avere, de logodnă și căsătorie, Dumitru se 
sculă repede, îşi luă paltonul, şi 'n noapte a 
plecat grabnic. prin vântul iernii, spre casa vămii. 

Jidănașul se adună în jurul focului cu mânile 
roşii, îincârligate de ger. Când intră Marian, 
Marţi tresări, şi-şi întoarse ochii de buhă spre el. 

— N'ai închis rampa, ludă! Hei, câte nopţi 
va fi rămas rampa deschisă. Să mi te cari, ia 
acum, că de nu te prind de gât și te arunc 
subt pod. 

— Fost frig, domnu Marian, fost frig şi nu 
putut încuiă lăcat. Venit să mă căldu, poi cui! 

— Nu, să piei acum ludo, din ochii mei. [i 
numără câțiva gologani şi-l împinse de spate pe 
ușe afară. 

În noaptea aceea i se pări că nu se mai face 
dimineaţă. Afară vântul prindea din toate părțile 
căsuţa dela marginea podului, şi da s'o zmulgă, 
şi cum nu putea, mestecând o mulţime de glasuri 
ascuţite, şuerătoare, treceă huind spre oraș, in- 
tro goană nebună. 

Vameşul să 'nfășură în cojoc şi se apropie de 
cuptor. Dar focul aveă în noaptea aceea cântece 
neobișnuite. Flacăra scideă, creşteă repede, apoi 
deodată se aduna toată 'ntrun caer, gata să plece 
pe horn afară. Jarul rămânea înviorat, rânjind 
parcă. 

În răstimpuri viforul se răzimă de-alungul în 
podul de peste râu, apăsă greu, blanele pârăiau, 
tot scheletul negru de peste apă trozneă dintr'o- 
dată, până când vântul, îmfrăştiat deodată în 
mii de fărâme, da năvală pe subt pod, văitân- 
du-se, gemând, ca glasuri de oameni răniți de 
moarte, ca paseri mari atinse de săgeată. 

Cum sta cu capul plecat deasupra cuptorului, 
lui Marian i se păru că fulgeră. I s'a luat așa 
deodată vederea ca de-un fulger tare. Privi spre 
fereștile jumătate desghețate, dar nu văzù ni- 
mic. Nu fulgerase dar! Și-şi plecă iar capul 
spre cuptor. Dar iată că deodată in pustietatea 
plină de spaimele viforului îngheţat, inima va- 
meșului zvâcni odată tare, sărind din loc. O 
simţise parcă cum lunecase. Inima i se așeză 
iar dar gândul luminos ce-l prinse deodată, 
și de care-i vâcnise inima, nu-l mai părăsiă: 
»Îs nebun eu, se vede, de cred că fulgeră iarna !« 
Ascultă, cutremurat de spaimă, cântecile sinistre 

de afară, din văzduhul întreg, şi mereu ii venià 
în minte »Îs nebun eu, se vede, de cred că 
fulgeră iarnac. 

Și gândul acesta de »nebunc îi stă mereu 
par'că drept în mijlocul capului, înfipt acolo ca 
un cuţit de argint strălucitor. Priveă la foc, la 
flacările galbine, la jar, priveă pe fereastră, prin 
odaie. Zadarnic, el nu vedeă, nu simțeă decât 
acelaș gând. 

Atunci, înfăşurat în cojoc, se trânti în pat. 
Și cum s'a izbit, i s'a făcut par'că deodată şi 
mai luminos gândul acela. Spaima îl cuprinse cu 
totul. De spaimă, de frig, poate de boală, dinţi-i 
dârdăiau amarnic în gura ce nu se mai închideă. 
Și în neştire, ca mânat de-o putere mare, se 
cobori mai întâi cu gândul și cu simţirea în 
sufletul său plin de frig şi de întunerec, în viaţa 
lui ce-a dus-o până acuma. Şi-i păreă, în vis 
par'că, îi păreă că ’n fiecare parte a vieţii lui. 
unde i se duce gândul acum, se înfige cuțitul 
de argint ce-l simţeă în mijlocul capului, — și 
lasă pretutindenea, unde se împlântă, o pecetie, 
din care se ceteă acelaş cuvânt: »nebunc. 

Copil mic, ce-și vindeă o parte din mâncare 
și banii îi strângeă într'un loc numai de el ştiut; 
student care fură creioane, pene şi negreală cu 
sufletul liniștit, fără ruşine; când crescuse mare, 
polita cu iscălitura falșă a tatălui său cu care 
a ridicat de două ori două mii de zloți, zbu- 
ciumul vecinic aci la pod şi prin târg, cele 
vr'o cinsprezece mii câștig curat ce adunase 
până acuma, — pretutindenea, pe toate acestea 
le înfieră cuţitașul acela alb şi-i lăsă pecetea cu 
vorba >nebunc. 

Şi i se păreă că şi 'n viforul deafară aleargă 
şi se zbate acelaş cuvânt: »nebuniec. 

Şi în schimbul acestei trude urâte, în sufletul 
său rece și întunecat, nu găsiă nici o bucurie, 
nici o "'ndestulire. El n'a râs odată din inimă, 
in viața lui, n'a iubit, n'a ajutat pe nime, nu 
i-a fost milă de nimeni. Cu cât se pogoriă mai 
tare în sufletul său, atras ca de-un magnet în- 
tunecat, vedeà tot mai bine pustietatea şi groaza 
acelui suflet, care-i păreă lui acum ca un ochiu 
de mocirlă înghețată, — ca ochiul unui monstru. 

Şi ceeace nici odată n'a gândit să fie aşa de 
aproape, Marian simți cum i se 'ntunecă deo- 
dată toată ţinta vieţii, simţi cum se lasă pe el, 
din tavanul casei par'că, umbra de gheaţă a morţii. 

Zvâcnì repede din pat, ca ridicat de cineva, 

şi începi să se plimbe prin odae. Îl dureau pi- 
cioarele din încheeturi, simţiă că se indoaie subt 
el, dar nu cuteză să şadă. Simţiă că umbra aceea 
umblă tot după el, şi așteaptă numai să-l poată 
înhăţă. 

Deodată vântul se opri afară, şi în liniștea 
grea se auzi un glas slab, ca de stingere, la uşe. 

— Taică, taică... taică, taică. 

Vameșşului i se opri răsuflarea. Cu ochii hol- 
baţi priveă la uşe. De acolo veniă acelaş mâ- 
răit slab. 

— Taică, taică ... taică, taică. 


Dar repede dup'aceea și mai întărâtată, fur- 

izbească cu călcâiul cismei. Dar umbra de mai 
nainte părù că se lasă grea pe dânsul, şi-l în- 
ţepeneşte. 

—  Taică lasă-mă înlăuntru. Că de nu o să mor. 
»O să mor. ştiu eu, că-i aproape moarteac. 

— Moartea, întrebă, aiurit deodată, Marian. Şi 
într'o clipă simți iarăși gândurile de mai îna- 
inte. Toate, toate pe rând. înfierate în pecetea 
»nebune, şi-i veni să sară repede ca mai 'nainte 
din pat. 

Vameşul, tremurând, il prinse pe străin de-o 
mână, şi cu putere. îl trase repede in casă, 
lângă foc. 


Satmary, Diligenţă. (Trăsură de olac). 


tuna începă iar să urle afară. Şi mârăitul nu se 
mai auzi. Marian se plecă să mai pună lemne 
pe foc. Abia putu să se ridice, ş'atunci văzù 
că uşa e deschisă puţin şi cineva, de jos de 
lângă prag, priveşte înlăuntru. Glasul de mai 
inainte se auzi iar, mai stins: 

— Taică, taică, lasă-mă că 'ngheţ. 

Vameşul nu inţelese nimic, ci, scos din minţi, 
alergă la uşe. 

— Ce vrei mă? care-i acolo. 

Capul se trase afară. 

— Lasă-mă că 'ngheţ. 

Şi Marian, în uşa deschisă, văzù un motutol 
alb la pământ, plin de zăpadă. Deodată trăsări, 
inima-i veni la loc. Eră un schilod, de cari bă- 
tuse el destui aci la capătul podului. 

— Cară-te javră! Ce cauţi aici? Și vrù să 


— Aşa taică, așa. Mai nainte venise moartea 
să mă ducă. Da mie 'mi pare că i-am zis, stai 
maică, să mă duc ici în casă, să mă 'ncălzesc, 
că tare mi frig. Și ea a zis du-te. 

Sta ghemuit lângă cuptor și priveă 'n pământ. 
Erà bătrân, rupt la vestminte, c'un picior olog. 
Marian îl priveă mereu, ca şi când l-ar cunoaște, 
ca şi când l-ar fi așteptat de mult. Se plecă, 
puneă lemne, suflă aprig în foc, şi pe furiș, 
priveă la moșneag. În răstimpuri fiori tari îi tre- 
ceau prin trup ca şi când i-ai fi slobozit apă 
rece pe cap. Se cutremură și iar priviă la 
moșneag. 

Acesta încet-incet începi să se desgheţe. 

— Vezi taică, eu m'am rătăcit. C'am plecat 
acasă, da m'a prins noaptea pe drum. Ş'a început 
să bată vânt plin de zăpadă. Mă răzimam în 

bâtă şi mergeam. Dar deodată am lunecat, ori 
mă luase vântul. Când am putut să mă scol, nu 
mi-am aflat toiagul. Şi aşa târându-mă plec mai 
departe. Dar să vede că m'am întors înapoi. 

Vameșul ascultă și deodată, cum priveă la 
moşneag, îi veni în minte, întro clipă, toată de- 
şertăciunea vieții sale şi ceva cald-cald îi porni 
dela inimă, îi trecu prin vine şi-i străbătă tot 
trupul deșirat de boală. Scoase dintr'un ungher 
o sticlă şi-o apropie de bătrân. 

—  Svarbe-odată, moşule, să te 'ncălzeşti. E vin 
foarte bun. Şi ?n glas aveă o tremurare adâncă. 
Sechilodul băi odată, de două ori, apoi ochii ìn- 
cepură a-i umblă prin odae. 

Şi vameșul, care nici odată n'a cercat să în- 
ţeleagă un suflet omenesc, — înţelese deodată. 
Un alt val de căldură, îi porni prin trup ca 
o furtună, şi el, tremurându-i mânile, cercetă 
prin odae, şi află un codru de pâne şi o bucată 
de carne. 

— Mâncă să te "'ntrămezi, zise el, şi i le 
dădu bătrânului. Fălcile se descleştară cu greu, 
ş'apoi în grabă începu să i se miște nervos toată 
faţa, până și ochii, celui ce mâncă lacom. 

— Să-ţi dee Dumnezeu bine, taică, eră gata- 
gata să mor. | 

Vameșul voi să zică ceva, dar nu pută. Un nod 
i se ridică în gât. și două lacrimi, ca doi stropi 
mari de ploaie, izvoriră din ochii, cari nu mai 
fuseseră nicicând umeziţi, curăţiţi, de această 
apă siântă. 

Bătrânul porni dimineaţa, iar pe Dumitru 
Marian, îl duseră părinții încă în ziua aceea 
acasă, — aproape înghețat. 

Prietinul care-mi spuse istoria aceasta, ispră- 
vind, privì la mine lung întrebător. 

— De ce te uiţi așa la mine? îl întreb. 

— Aştept să ghiceşti. 

— Ce să ghicesc? 

— Să-mi spui cine-i acesta Dumitru Marian. 

— Bine omule, de unde să ştiu eu? Și acum 
priveam și eu întrebător la dânsul. 

— Nu ştii? 

— De unde să ştiu? 

— E dl Mărgineanu. 

— Nu mai vorbi comedii! Preşedintele sedrii 
orfanale? 

— Ei da, e dânsul. Nici eu n'am crezut, ṣo- 
dată l-am întrebat anume. Și mi-a spus tot, așa 
din fir în păr cum ţi-am istorisit eu. Și tu știi 
că ce zice el, e sfânt. Acela încă n'a minţit nici 
odată, nici n'a înşelat pe cineva. Ei bine, el 
susține şi azi, la vârsta de 60 de ani, că tine- 
reţa lui aşa a fost, până la boala aceea mare. 


_O patimă i-a ’ntunecat tinereţa, o patimă, de 


care tu ştii bine, lui i-e scârbă acum, dar care-l 
puteă face un tiran în toată viața. Nu ştie să-și 
explice nici azi patima aceea, dar nici nu vrea 
să şi-o mai amintească. Căci după ce s'a însă- 
nătoşat, s'a apucat, schimbat cu totul, de studii 
şi vezi tu unde-a ajuns. 

Dar ceva spune mereu: »De n'ar fi fost cea 
dintâi lacrimă, eu mă prăpădeam ca cel din 
urmă ticălosc. Și atunci, oricine ar fi de faţă, se 
ridică în picioare, își face o cruce largă, și nu 
ştiu ce zice în gând, că numai buzele i se mişcă. 
Eu cred că mulțămeşte lui Dumnezeu. 

|. Agârbiceanu. 


— Când e soarele ’n apus, 
Doru ’n rasărit, 

Pe la poarlâ-mi treci în sus, 
Mândru şi grăbit. 


De am lacrimi pe obraz 
N'am mânie ’n gând, 
Ştiu c'atâta mi-a rămas: 
Să te văd trecând. 


Bat din spată la război 
Şi mi-e capul greu — 


Sa 


Poveşti în prag. 


III. 
Aud fluerul doinind 
Tânguios și lin, 
Dar mă mângăi şi mă mint 
Că-i fluer străin. 


Aud vorbe; spune drept, 
Spune-mi-o curat: 

Mai avut-ai dor în piept 
Si vre-o mândră ’n sat? — 

— Nu ?nirebă. Viaţa-i grea, 
Lupte şi dureri — 

Vom luptă copila mea; 
Uită ce a fost eri. — 


Răsar stelele n senin 
Luna e ’ntre tei, 
Cântă fiuerul străin 
Plânge glasul ei. 


Nu mai ştiu de plângeii voi 
Sau amarul meu. 


Maria Cunţan. 

Ciprian Porumbescu şi opereta sa „Craiu nou“. 


Personalitatea muzicală a lui Porumbescu 
trebue privită cu ochii vremurilor de acum 
25 ani. E necesar deci să cunoaștem, înainte 
de toate, stadiul muzicei noastre de pe atunci, 
ca să ne putem pronunță obiectiv asupra 
importanței lui Porumbescu în desvoltarea 
muzicei românești. 

El a trăit în timpul când cu apariția pu- 
ternicelor talente literare, ca Alexandri ș. a. 
Abia literatura începuse a luă forme 
mai desăvârșite, pe când muzica eră încă 
tot la început, se află în starea în care fu- 
sese literatura pe vremea lui Sion, cel cu 
deviza: vorbiti, scrieți românește pentru Dum- 
nezeu | 

Muzică artistică proprie nu aveam, dar 
existau deja societățile muzicale, reuniuni de 
cântări, cari, în lipsă de piese originale ro- 
mânești, erau silite a recurge la compoziții 
de autori streini. 

Simţeă fiecine, că felul acesta de muzică 
nu ni-e potrivit nouă, ba în vremea aceea 
de deșteptare națională, pieptul fiecărui român 
de bine ardeă de dorul de a-și vedeă neamul 
manifestându-se cu propriile sale parti- 
cularități artistice, alăturea de celelalte 
popoare culte din lumea aceasta. 

Porumbescu a fost între cei dintâi care a 
înțeles semnul vremii și, îndemnat de no- 
bilele sale porniri, s'a așternut pe lucru și 
în timpul, relativ scurt, al vieții sale, a să- 
vârșit o muncă uimitoare, scriind în toate 
genurile muzicale, începând dela felul ușor 
al melodiilor de joc până la piesele pentru 
canto și piano, duete, coruri și terminând 
cu opereta „Craiu nou“, ultima și cea mai 
însemnată lucrare a sa. 

A scris deci după cum cereă trebuința, de 
multe ori grăbit, numai ca să dee lucrul gata 
la timp. Din cauza aceasta unele din compo- 
zițiile lui sunt puțin îngrijite, sar puteă zice 
improvizate. Prin urmare lăsământul muzical 
al lui Porumbescu trebue apreciat, nu întot- 
deuna după valoarea artistică a singuraticelor 
piese, ci mai ales după intențiunile evi- 
dente, cari le-a avut și cari au servit și 
vor servi încă de călăuză pentru cei ce cu 


drag vor munci pe terenul muzicei naționale 
românești. 

Din opereta sa „Craiu nou“ să vede clar 
tendinţa principiului că numai motivele 
curat poporale pot servi de bază la 
crearea unei muzici artistice ro- 
mânești. Porumbescu e primul care, ale- 
gând frumoase melodii din popor, încearcă 
prelucrarea și potrivirea lor pentru trebuin- 
tele scenei. E admirabil cum în opereta aceasta 
partiile specifice românești din libret, 
d. p. rolul lui Moș Corbu ș. a. sunt mai 
plastic caracterizate și redate în muzică 
tocmai prin motive poporale prelucrate. Par- 
tiile acestea sunt bine simţite, au nota sin- 
ceră, pe când marșurile, valsul şi alte bucăți 
sunt imitaţiuni după șabloane streine, și astfel 
fără valoare. 

Să fiu bine înțeles: marșurile, valsul etc. 
din „Craiu nou“ le cred nereușite nu pentru 
forma lor muzicală străină, ci pentru că în 
acea formă nu s'au aplicat motive de ale 
noastre, românești. Idea în sine de a recurge 
în muzica de operetă și la alte cadre, după 
părerea mea, nu e greșită, căci cu puţinele 
forme cari le avem d. p. cea de horă, ar- 
deleana, doina ect. să va puteă zugrăvi o 
mică acțiune; nu vor ajunge însă acestea 
pentru susținerea unei lucrări mai vaste. Ba 
în anumite cazuri chiar, pentru a caracteriză 
mai cu efect vre-o persoană sau vre-o situa- 
țiune din scenă, tocmai prin abaterea dela 
forma românească se pot obţineă rezultatele 
cele mai frumoase. 

Îmi închipui muzica la o icoană din viața 
poporului nostru dela sate, când între ţărani 
— cari vor cântă doine și vor jucă brâul sau 
învârtita am aveă și figura unui orășan. 
Persoana aceasta, care numai prin cultură mai 
progresată și prin haină să deosebește de tă- 
rani, pentru a scoate contrastul mai puternic 
la iveală, sar puteă admirabil caracteriză în 
muzică prin aplicarea unei forme streine, d. p. 
prin felul romanței sau a unui vals etc. Dar 
numai forma externă, ritmul să fie împrumutat, 
iar sâmburele să se simțească că e ro- 
m ânesc!— Nu înţeleg aici genul romanțelor 

lui Leopold Stern și Carol Decker, nici măcar 
felul valsurilor pretinse românești ale lui 
Ivanovici, ci, folosind cadrul străin, să se auză 
clar și consecvent motivele doinei sau ale 
brâului românesc. 

Lucrul acesta e incontestabil foarte ane- 
voios și pretinde pe lângă o cultură muzicală 
desăvârșită o cunoaştere și o pătrun- 
dere extrem de minuțioasă a mu- 
ziceipoporale. Dar nu e imposibil! Însuși 
Porumbescu o dovedeşte aceasta d. p. în 
aria Dochiţei dela începutul actului l, care 
are mai mult forma unei romanțe, cu toate 
acestea să simte consecvent timbrul doinei; 
de asemenea sunt admirabile câteva întorsă- 
turi de doină în cântecul Anicei „În aste 
haine aşa simple“ și aplicarea motivului 
sprinten de brâu în scena dela crâșmă 
(actul II). 

Din aceste câteva bucăți se vede câtă silință 
și-a dat Porumbescu de a creà o cale origi- 
nală, nouă, cea adevărat românească, — moar- 
tea prea de timpurie l-a oprit însă de a duce 
la desăvârșire principiul său și astfel „Craiu 
nou“ rămâne a se consideră, în activitatea sa 
muzicală, ca un punct de trecere dela lucră- 
rile sale prime, pe temelii străine, la cele 
curat românești, pe cari avem deplină garanţie 
că le-ar fi produs marele său talent. 

Representația operetei în Sibiiu, în zilele 
de 15, 16 și 18 Iunie a fost— cu toate greu- 
tățile ivite în decursul studierii —-destul de 
reușită. Rolurile au fost toate norocos îm- 
părțite: cel vesel al Dochiţei l-a interpretat 
foarte drăgălaș, atât ca cântare cât și ca 
joc, d-na Veturia Triteanu; în rolul sen- 

timenta! al Anicei a avut, d-na L. Barbu, fru- 
moase succese, de asemenea au plăcut d-nii 
Ghişa (Moş Corbu) I. Roşca (Leonaș) Curea 
(Ispravnicu) şi Enescu (Bujor) căruia îi re- 
vin mari merite și pentru montarea și regi- 
sarea artistică a piesei. 

O observare de încheere. 

Ideea sulevată de societ. corală „Carmen“ 
din București de a colectă suma de lipsă 
pentru scoaterea în tipar a tuturor com- 
pozițiilor lui Porumbescu, nu o găsesc tocmai 
norocoasă. Deja familia compozitorului a 
greșit când, fără a supune unei critici com- 
petente lucrările rămase, le-a editat, căci, 
după valoarea lor artistică și în comparaţie 
cu alte bucăţi desăvârșite ale lui Porumbescu, 
se observă la prima vedere că sunt numai 
schițe, încercări, cari mau putut fi menite 
publicităţii. 

Deci, dacă e să se facă ceva, ca manus- 
criptele din vorbă să nu dispară ci să ră- 
mână ca o relicvie pentru toate vremurile, 
cred că ar fi mai potrivit dacă vre-una 
din societăţi c noastre culturale, fie dela noi 
fie din regat, le-ar luă în primire și le-ar 
păstră pentru aceia cari cu pricepere vor 
dori să le răsfoiască; iar în tipar să se scoată 
numai ceeace o comisiune de experți ar află 
de publicabil. Altcum, chemaţi şi nechemaţi, 
vor ajunge să judece pe autor dintr'o parte 
falșă, iar nu după valoarea bunelor sale lu- 
crări şi a nobilelor sale intențiuni. Și ar fi 
păcat să se întunece astfel memoria aceluia 
care cu atâta convingere și entusiasm sincer 
a luptat pentru isbânda muzicei noastre na- 
ționale. Dr. Tib. Brediceanu. 


SI 


Popas. 


De unde stăm acum, 
Prin paltini și răchite, 
Se vede albul drum 
Din văile "nflorite. 


Mă uit peste vălcea, 

În zările senine, 

Şi nu ’nțeleg ce vrea 
Durerea ’n piept la mine. 


Maria Cunţan. 

La răvăşii. 


— Icoane din popor. — 


lI. 

Acum se urmează cu "'mpărţitul brânzei la 
stâna oilor. Rucărenii s'au făcut stâpâni pe bur- 
duşe, și-și cer partea lor după tocmială, nu după 
ce poate da stâna, după vreme și 'mprejurări; 
pe când Moicenii se mulțumesc cu două oca de 
oae, ba primesc şi urdă 'n loc de brânză, pe 
când de unt nici că mai strică vorba. 

— Așa-i partea noastră, totdeauna şi ori unde 
ne-om duce, parcă noi n'am plăti, şi oile noastre 
mar da lapte, ca toate oile! zice unul din ei, 
pornind pe potecă ?n jos, cu trăistuța la spinare, 
dând din umeri şi vorbind cu toţi în drumul 
său. Pe munte, în tot locul, se văd ciopoare de 
oi, şi se aud într'una strigăte "'nţiglate. 

Mieii s'au ales de dimineaţă, mioarele sunt în 
strunșă, amestecate cu berbecii, şi sar ca nişte 
draci în sus, de nu-i chip să le prinză bieţii 
oameni; iar colo, pe poiana de lângă stână pase 
mânzările, răsfirute până subt poalele pădurii. 
Le-au muls de amiazi, cel de pe urmă muls în 
munte, și acum le-au lăsat un pie în voia lor, 
în porneulă uşoară pàn’ ce le-o veni rândul la ales. 

La ehiotoarea stânii, câini şi porci laolaltă sorb 
zăr dintr'un sgheab, în cuvițeli şi mârâituri. 
Leguţi de parii dela strungză, câţiva cai stau în- 
şăuaţi pata, să Je pună doar brânza 'n spinare 
şi so ia apoi pe plai. Ici-colo alții. priponiţi, 
smulg din pământ, cu dinţii lor ca cleştele, 
earba tocită şi uscată sfarog. Mai la o parte, 
sub brazi, e o adunătură mare de oameni. Din- 
spre stână vine da dura mânătorul c'o mămă- 
ligă mare p'un fund de lemn. Mai în urmă, vine 
un altul c'o strachină de coji de cuș şi c'un bulz 
mare de urdă. 

— Ne-a trimes nenea baciu cu astea. Numa’ 
să credeţi şi dumneavoastră, că aşa-i la spartul 
stânii ! 

Oamenii — mai toți de ədincolo« — seat de prin, 
buzunare sticlele cu rachiu d'al lor d'ăla ungu- 
rese, de-ţi iese văpăi pe nări, când îl guşti. Şi, 
cu câte o 'mghiţitură-două, sau pus să mănânce 
ce-a dat Dumnezeu. Pe la jumătatea mesei, pe 
când e mai mare tihna şi gustul mai simțit, se 
aud clingăte de clopoței d'acicae şi de tălăngi 
multe. Mânzările, strânse grămadă, coboară mu- 


chea dealului, sărind ca nealtădată; simţiau, 
parcă, şi ele ceva neobișnuit în ziua asta. În 
mijlocul lor, încăreaţi ca vai de ei, cu sărici 
multe, cu găleți, cu târhat de tot felul. aleargă 
câțiva măgari. Dar, dela un loc, ce le trece lor 
prin cap, că se rup d'odată din oi, şi o iau aşa 
rasna spre stână, sbierând sbieretul lor ciudat. 
Caii se sperie, rup căpestrele, scot pripuunele şi 
o croesc la fugă; măgarii însă după ei, cu capul 
în sus şi cântând mereu ca din bucium. Bieţii 
oameni sar în sus, cu masa neisprăvită, şi se 
iau după cai, înşirați toți pe poiană, lăsând jaf 
câinilor tot ce bruma mai rămăsese nemâncat. 
Şau alergat ei mereu, cu cai şi cu măgari și o 
să mai alerge mult şi bine, c'au trecut de stâna 
vacilor, tot urcând și coborând lu dealuri, ca 
goniţi din urmă de urgie. 

Mânzările au intrat acum în strungă şi su 
început pe dată alesul. Cu catastifele 'n mână, 
stăpânul se *'nvârteşte printre oi, însoţit de baciu 
şi de vătaful mânzarilor. Dar cum mulţi dintre 
oameni s'au dus după cai şi au rămas aproape 
numai fete, neveste şi feciori, totul merge mai 
anevoe, cu zăbavă mai multă, că mânzările-s 
mari, nătăvăloase şi unele din ele grele ca pă- 
mântul, de nu poate să le ridice oricine şi să le 
arunce 'n țarcurile, făcute anume pentru des- 
băşcăluială. 

Furnică strunga de oi şi de oameni, se gră- 
mădesc în câte un colţ, se 'ntâlnesc faţă "n fată, 
se isbesc, cal, se scoală, mai râzând, mai înju- 
rând, şi-şi văd iar de lucru, C'aşa-i la răvăşit: 
tevatură multă Câte odată prind doi inşi o oaie, 
smuncește fiecare, fac pură: 

— E a mea, omule, nu vezi: fureuliță ’n 
dreapta şi preduceă ’n stânga, semnu' nostru de 
când lumea! 

Cellult se uită bine, dă să zică și el cuva; 
dar baciul şi şeful mânzărarilor s'amestecă `n 
vorbă şi dau dreptatea cui o are; că ei cunosc 
oile pe d'asupra, după lână, cum îşi cunoaște 
un părinte copiii, fără să se mai uite la ochi şi 
la sprâncene. 

N'au apucat să scoată mânzările nici jumătate 
şi la o margine a strungii se aude strigând: 

— Să laşi oaia, că nu-i bine! 


www.dacoromanica.ro 


Nrul 13. 1908. 


— Feti înlături, că te-amestec cu țărâna! 

— E a mea, câne ce eşti! Ți-am spus de 
atâtea ori, că moarte s'o face, dar oaia nu se ia! 

Şi ciobanul infinge mânile 'n lâna din spinarea 
oii. Cellalt o apucă de gât şi-o trage spre el. 
Oamenii stânii se apropiă; dar ce puteau să 
facă? Ei ştiau de mult cearta, că s'a început 
dela urcatul oilor in munte şi a ţinut toată 
vara, şi a dat naștere la multe hărțueli la muls, 
când le cădeă `n mână oaia şi lămuriau semnele 
ci. Ciobanii cu cearta sunt doi mânzărari, unul 
din sat și altul »de dincolos. Care o fi vinovat, 
nu se ştie. Dar Rucăreanul arată semnul ei la 
toate oile lui, pe când Moiceanul spune ’n gura 
mare, că oaia a avut la o ureche pișcătură şi 
dela ?nţăreat s'a făcut ca prin minune pișcătura 
în clinci. 

— Tu poti, să spui, ce-i vrea! Qaia ta sa 
prăpădit! Asta e a mea! Are semnw meu şi 
n'o las nici mort! zice Rucăreanul. 

Cu asta face o sforțare, să ridice oaia. Moi- 
ceanu îl apucă de piept. Rucăreanu îl înhaţă și 
ei, sucește şi trage. Cămașa pârăie tare și rămâne 
un petec bun în mână. Lumea se rotește 'n 
jurul lor. 

— La o parte, oameni buni, că se face moarte 
de om! zice unul din cei doi. 

Ciobanii mai tineri își dau coate, să sară ?n 
mijloc; dar le e teamă de 'ncăereală, că s'o face 
bătaia și mai mare, că și printre ei fierb duş- 
mănii multe, şi clocotește ură d'o vară întreagă 
și când o isbucni, să te ţii pânză, să nu te rupi! 
Că se batjocoriau și se porecliau, cum le veniau 
la gură, unii pe alţii. Rucărenii făceau calici pe 
cei de dincolo«, le ziceau că n'au nici dupăce 
să bea apă, şi le cântau, de câteori se luau la 
colţ, cântecul: 

»Moicenaşii, vai de ei, 
Maliguţa şapte lei 

Şi serumu’ dă pă căldare 
Face-un leu şi cinci parale! 
Moicenaș, cu traista goală, 
Aleargă pe drum să moară, 
Unde vede putrigai, 

Tot crede că e mălai. 
Face măliga cât nuca 

Şo păzeşte cu măciuca, 
Să nu i-o mânce furnica !e 


Iar cei de »de dincolo« le ziceau numai »hoţi 
de Rucărenic și că de fuduli ce sunt nu-i ìn- 
cape cămașa 'n spinare. Și când povestiau câte 

Satmary, Țigan ursar. 


ceva nu scăpà odată prilejul să arunce unii 
altora săgeți, măcar aşa câte o vorbă: əCalic 
ca un Moiceane ori »Fudul ca un Rucăreane. 

Baciul ține mai mult cu Moiceanul, că-i d’ai 
lui; iar stăpânul, cu toate că-i stăpân și trebue 
să fie drept, îl trage inima cu cel din sat dela 
el, mai ales că-i e fin şi omul lui de 'ncredere. 

Cei doi ciobani au pus acum mâna pe bâte. 
Un fior de groază trece prin toţi. Fetele și ne- 
vestele încep să ţipe; iar rudele lor işi frânp 
mânile şi bocesc ca la mort: 

— Vai de mine și de mine! 

— Săriți că se omoară! 

Ca doi berbeci, când încep lupta, cei doi fraţi 
d'o vară, înduşmăniți de moarte, să dau un pas 
îndărăt, ridică bâtele 'n sus şi le isbese odată 
cu putere. Fiecare caută, să dea la cap, să sfâr- 
şească mai repede, că furia n'are răbdare şi 
vrea să vază curgând sânge, vrea să fărîme ’n 
picioare pe protivnic. Dar bâta cade peste bâtă 
şi se dă "'ndărăt. Cearcă să loviască 'n piept, dar 
în loc de piept nemereşte pământul, şi se ridică 
repede ’n apărare. Se 'nvârtesc în loc ciobanii; 
bâtele fac roată 'n aer, sar în dreapta şi 'n 
stânga, se ciocnesc mereu, fără să poată ajunge 

la ţânta, unde le mână setea de biruinţă şi dorul 
cumplit de răsbunare Dar, dela o vreme, bra- 
tele prind a se muiă, oehii se fac mai mici, şi 
nu mai scântee așa ca la 'nceput. Se uită chion- 
dărîş unul la altul, şi par'că același gând le trece 
la amândoi prin cap. Cei de p'alături au priceput, 
ce umblă ei să facă, că cunosce doar bine lupta 
asta şi firea ciobănească, şi uitând cearta dintre 
ei, sar d'odată din toate părţile, îi cuprind de 
mijloc şi de mâni. 
— Destul, măi frate! Destul, ce Dumnezeu! 
Doar n’iți face moarte pentr'o râie de oaie?.. 
Mamă şi nevastă sar și le iau cuţitele din teacă. 
— Fii de treabă, Culăiaș, nu te potrivi mâ- 
niei, că nu “te duce la bine! zise feciorului ei, 
Reveica din Măgură. Dar el i s'a smuncit din mâni. 
— Lasă-mă, Lăsaţi-mă, să-mi răcorese inima 
în sângele lni! 

Sau apropiat acum de strungă funcţionarii 
dela cele două vămi. 

— Da’ ce sa 'ntâmplat? întreabă unul. 

— la nimic! Prostii d'ale tinereţii! 

Cei doi ciobani s'au desfăcut din braţe și se 
uită ?n jos prostiţi. Moiceanul tremură încă de 
furie, căci vede bine, că paguba-i a lui. Dar se 
face miel în faţa oamenilor Împărăției și tace 
mâlc, că de or află ei, or da dreptate tot hoţului 
de Rucărean, şi el nu numai Ca rămâneă făr' 
de oaie, dar a plăti cât n'a avea la ușe lipsa ei, 


după cum spune la lege. 

Funcţionarii sau așezat la uşa făcută între 
doi pari şi 'ncep numărătoarea mânzărilor. Soa- 
rele e acum în chindii şi razele lui scaldă cu 
lumină roșcată poenele »grinduluic. 


==) 


Däri de seamă. 


Elena Farago, »$oapte din umbrä«, Editura reviseit 
„Ramuri“, Craiova, 1908. Preţul Lei: 1.50. 

Primul volum de poezii al d-nei Farago-Fatma, 
apărut în editura revistei noastre, a fost bine primit 
atât de public cât şi de critica literară. Acecaşi soarte 
norocoasă a avut-o şi volumaşul de traduceri, apărut 
înainte cu câteva luni şi despre care s'a vorbit şi în 
această revistă. 

Taina acestei bune primiri e a se căută în talentul 
d-nci Farago şi mai ales în nota nouă şi originală 
cu care încearcă să îmbogăţească litcratura noastră 
mai nouă. Zic încearcă, nu ca o micşorare a origi- 
nalității care se desprinde din creaţiunile d-sale, ci 
fiindcă mi se pare, chiar şi după cetirea celui din 
urmă volum, că accastă originalitate nu e destul de 
pronunţată, destul destăpânitoare. Talentul d-nei Farago 
şi în „Șoapte din umbră“ stă la aceeaș răspântie 
de drumuri ca şi în primul volum. Nu s'a putut încă 
hotări pentru forma ușoară, clară, săltăreaţă şi origi- 
nală a versului cu influenţe poporale, în care s'a do- 
vedit a fi adeseori o mare măiastră. Mai stăruie şi 
astăzi pe lângă forma greoaie, lungă, nu tocmai clară 
şi de multeori mistică a versului, care nu poate în- 
veşnici gingăşia sentimentelor discrete ale unui suflet 
ca cel al d-nei Farago. 

Să nădăjduim însă că va ascultă şi cântărcaţa noastră 
sfatul înţelept ce-l dă muza visătorului ce-şi cântă 
dorul pribeag: 

Ci fi mereu drumeţul care 
Îşi ştie singur ţinta lui, 

Hotărându-se singură să pornească pc cărarea ce 
o stăpâneşte cu atâta măiestrie, putem aşteptă cu bu- 
curie viitoarele-i creaţiuni, căci ne asigură versul: 


Mihail Lungianu. 


De-ai pornit cumva spre-o ţintă 
Umblă-ţi drept cărarea ta, — 
Niciodată, nici o clipă 
Împrejur nu te uită. 


(p. 16) 


Poeziile mai reuşite din volumul „Șoapte din umbră“ 
sunt cele cu formă poporală, dintre cari reproducem: 


Busuioc floare cu dar. 


Busuioc, floare cu dar, 
Floare de descântec 
Orice viaţă-i înzadar 

Și mă chiamă 'n noapte iar 
Mult temutul cântec... 


Busuioc, floare de leac, 
Vraja ţi se pierde, — 
Ce-i făcut nu mai desfac, 
Dorul meu nu arc leac, 
Floricică verde!.. 


Dorul meu se stinge mut, 
Nu-i cuvânt să-l spună, — 
Numai cântu cel temut 
Ştie leacul ne "ntrecut, 
Floricică bună!,. 


Și cu cât mă tem, el tot 
Mai cu sete-mi cântă, 

Şi mă lupt să nu-l socot, 
Şi mă tem că n'am să pot, 
Floricică sfântă. 


Celui ce n'a îost. 
Din pustiu zădar, 
lar mă chiamă, iar, 
Gândul cel amar... 
Dor de mamă, dor, 
Dorul tuturor 
Clipelor ce mor... 


Dragu mamii drag, 
Vis de veci pribeag, 
De-ai şti tu, de-ai şti 
Câte ştiu şopti, 

Cât alcan şi vis 

Și cât plâns închis, 
Atâţi ani stingheri 
Făr de primăveri... 
Dragu mamii chin 
De-ai şti tu cum vin 
Pe aripi de vânt, 
Graiuri din mormânt, 
Şi ce greu mă dor 
Cu mustrarea lor, 

Că mwai fost să-mi dai 
Rost bietului traiu... 


Din aceste două bucăți se poate judecà indeajuns 
gingășia şi discreția sentimentelor cari frământă su- 

fietul poetei şi cari sunt notele caracteristice aie crea- 
țiunilor d-nei Farago. Când aceste sentimente învăluite 
de resignaţiune, de o ușoară umbră de pesimism, care 
o îndeamnă uneori la un fatalism: „ci.toate le lasă 
'n voia sorții...“ (p. 29) sunt întrupate în versurile 
curgătoare ale ritmului poporal și înădite cu întorsă- 
turi poporale, reuşesc pe deplin şi ele vor rămâncă 
în literatură. Îndată ce autoarea alege versul lung, cu 
circumscrieri, devine prea puţin clară, chiar obscură. 

Dintre poeziile cu o formă scurtă şi reușită amin- 
tesc Vii noapte, cea mai caracteristică poate din 
volum pentru feliu! de a scrie al d-nei Farago și În 
grădină care cun mărgăritar de gingăşie. Pe aceasta 
din urmă o reproducem întreagă: 


În grădină. 
Stai singură 'n grădină Şi iar începi un cântec 
Şi dragostea ţi-o cânţi, Duios încetinel... 
Și-atâta ţi-e de bine, O nu-ţi intinde mâna 
Că par'că te 'nspăimânți... Spre bietul stănjânel!.. 


Lași cântecul, şi iară 
Pierdută 'n gânduri cazi... 
N'a fost nicicând sub ceruri 
Seninul care-i azi. 


O nu-ţi întinde mâna 
Să rupi o floare, când 
l-atâta duioşie 

În farmecul din gând!.. 


l-atâta primăvară 

În mugurii din tei, 

Și-au înflorit ast noapte 
Atâţia stănjânei... 


Căci vraja asta care 
Pluteşte 'n tot ce vezi, 
De par'că firea 'ntreagă 
Te 'ndeamnă să visezi, — 


O simte ca şi tine 
Pliăpândul stănjânel, 
Şi cine ştie dacă 
N'o fi visând şi el! 
Volumul mai cuprinde la sfârșit câteva poezii in- 
spirate de răscoalele ţărăneşti din 1907. Dintre aceste 
cele mai reuşite ni se par Doina cu sfârşitul: 
Jalea primăverii ăştia 
Nu ’ncercà s'o cânţi vr'odat' 
Că s'or învăţă copiii 
Să blesteme, şi-i păcat! 

şi Secetă. 
Nici un nor, nici semn de boare 
Parcă n'a plouat de-un veac, — 
Stau aşa de parcă zac 
Însetatele ogoare. 


Şi 'n grâu rar, cu spic sărac, 
Prăpădit de prea mult soare, 
Se desfac nepăsătoare, 

Aşa multe flori de mac!.. 


Doamne, Doamne... de ce-s oare 
Aşa multe flori de mac 
Vara asta pe ogoare?.. 

Volumul d-nei Farago e o contribuţie reală ta miş- 
carea noastră literară mai nouă și e vrednic să fie 
cetit şi la noi, unde se vor găsi multe suficte inru- 
dite cu al poetei. T Codru. 


Cd 


Cronică. 


Serbările din Blaj. Reuniunea meseriașilor din Blaj a 
aranjat, în sărbătorile Rusalelor, frumoase festivități, la 
cari au juat parte o lume de oameni, atât din Blaj. cât 
și din împrejurimi. 

Meseriaşii din Sibiiu, sub conducerea dlui V. Tor- 
dăgşan, cei din Cluj sub conducerea dlui Eug. P. Păcurar 
şi cei din Sebeş sub conducerea dlui Bâilă au ţinut să 
fie representaţi prin deputaţiuni la festivitățile tovarășilor 
de muncă. 

Un sentiment de mândrie şi însufleţire ne-a stăpânit 
în decursul acestor serbări, văzând de-oparte închegarea 
atâtor forțe harnice şi alipirea lor cătră societate şi cătră 
intelijentul lor conducător, profesorul Precup; în aceeaş 
vreme, ne gândiam cu multă îngrijorare la ce s'ar fi ales 
de această clasă de oameni atât de bine închegată astăzi, 
dacă societatea lor nu i-ar fi adunat la un loc, nu i-ar fi 
călăuzit cu conferințele cărturarilor blăjeni, cu biblioteca 
şi cu jurnalele ce le sta la îndemână. 

În câte părţi s'ar fi risipit aceste forțe, cari azi alcă- 
tuese un întreg atât de bine închegat? 

În presară s'a predat »Vivandiera« de Alexandri, »Achim 
filarue (Bănuţiu) şi După teatrue (Stefanelli); sa cântat 
>Imnul steagului< o compoziție mai nouă a măestrului 
Mureşan, apoi altele a compozitorilor Dima şi Kiriac. Pre- 


stațiunile corului au fost mulţămitoare — remarcăm in- 
deosebi vocea d-nei Kampf — iar dintre diletanții noştri au 
excelat și de astădată d-na Trifan, d-nii Coltur şi Gruiţa, 

A doua zi meseriaşii s'au întrunit în localul societăţii 
şi au plecat la catedrală însoţiţi de delegaţii societăților 
surori, precedaţi de pompierii din Blaj cu orhestra lor. 
Descărcările treascurilor din mijlocul pieţei remarcau 
părţile mai de frunte ale serviciului dumnezeesc. 

Slujba sfinţirei apei a îndeplinit-o părintele canonic 
Bunea, care a stropit cu aghiasmă steagul ţinut de naşele: 
văd. Elena Pop, Cornelia Hodoş, Virginia Precup, Augusta 
Szabó şi Elena Trifan. 

Din discursul de toată frumseţa al părintelui canonic 
țin se remarc măcar cele două pasage finale. 

»Când fericitul episcop loan Micu Ciain a întemeiat 
Blajul, ca oraş, el a voit, ca nici el, nici următorii săi 
să nu trăiască între streini, ci între credincioși din neamul 
lor, căci numai aşa îşi pot îndeplini în libertate misiunea 
lor grea şi plină de răspundere înaintea lui Dumnezeu 
şi a oamenilor. Mulţi dintre vechii locuitori ai Blajului 
nu au priceput acest rost al orașului nostru şi nici chiar 
binele lor propriu. Ei şi-au părăsit meseriile, care le erau 
un izvor nesecat de bunăstare şi s'au apucat de lucrări 
mai uşoare, mulțămindu-se unii numai cu venitele, ce le 

puteau aveă dela niște şcolari săraci. Din pricina aceasta 
cele mai multe din vechile familii au sărăcit şi s'au stins, 
ori sau imprăştiat, şi dacă voi, iubiţilor meseriaşi, nu 
le-aţi îi luat iucul şi nu aţi fi înţeles rostul Blajului şi 
binele vostru propriu, astăzi acest oraş şi-ar fi pierdut 
mai de tot caracterul său românesc şi creştinesc. lucraţi 
deci şi în viitor pentru acest scop frumos. Cumpăraţi 
atticulele, de care aveți trebuinţa pentru meseriile voastre, 
dela neguţaturii creştini şi români, pentruca să puneţi te- 
melie şi la o clasă puternică de negustori creştini şi Ro- 
màni din Blaj 

Nu uitaţi a intră în atingere deasă şi pretinească cu 
puwporaţiunea românească din jurul Blajului, căci clasele 
urăşeneşti nu pot trai fără de sprijinul satelor. În lega- 
tură strânsă eu locuitorii Români din Blaj şi cu satele 
româneşti din jur, voi veţi putea creà în scurtă vreme 
un oraş, care să fie mândria voastră cea mai îndreptăţită, 
fala neamului românesc şi adăpost sigur pentru sfânta 
noastră Mitropolie. Vă predau deci acest steag binecu- 
vântat şi sfinţit de Dumnezeu în urma rugăciunilor fer- 
binţi rostite de toţi cei de faţă. Păstraţi-l pururea ne- 
pătat și cinstit, ca simbol al hărniciei voastre din trecut, 
al legăturilor voastre de frăţie românească şi creştinească 
de astăzi, și al aspirațiilor voastre alese și mari din viitor. 
Faceţi, ca decâteori veţi scoata acest steag, spre a flu- 
tură mândru între voi, el să poată spune tainic deo 
nouă izbândă pentru voi, pentru acest oraş, pentru bise- 
rică şi pentru neamul nostru. Amin! 

A urmat deschiderea expoziţiei, care a lăsat mulţaă- 
miri generale. Cunoaștem destoinicia meseriașilor noștri, 
dar constatăm că nu s'a prezintat cu totul in altă lumină, 
în sinteza expoziţiei. 

Înainte cu 10—20 de ani, cine ar fi putut visă măcar 
de un progres aşa de însemnat, de o clasă socială atât 
de organic închegată! 

Expoziția aceasta a putut convinge că avem forţe vred- 
nice de luat în seamă şi că nu e nici o nevoie a recurge 
la străini, nici la alte orașe, ci toate le poți aveă dela 
Români. i 

Lucrările de mecanică (Eug. Nicola, Sim. Vaida, Vasile 
Barna, N. loanovici) ne înfăţişează maşini de trierat, 
pluguri, cară ferecate, sobe după cerințele cele mai mo- 
derne. Într'un ungher expoziţia lucrurilor de mână, aran- 
jată de d-nele Precup, Solomon și d-ra Rozica Căpuşan, 
iți delectează privirea cu jocul variat al culorilor şi ţe- 
săturilor, al covoarelor naționale şi al broderiilor celor mai 
pgingașe. Remarcăm câteva nume: Berta Solomon, Paulina 
şi Maria Moldovan, Minerva Coltor, Emilia Dragoş, Maria 
Kampf și Ana Christian, Otilia Riţiu şel. 

Tipografia şi librăria archidiecezană expune într'o vi- 
trină cărți vechi de pe vremea invăţaţilor călugări ai 
mănăstirei Sfintei treimi până la cele recente ale serii- 
torilor bisericeşti, didactici şi profani din zilele noastre. 
Alături, culegătorii haroici culeg material nou, înşirând 
literă lângă literă în əzațuri«. Clişee vechi, lucrate în 
lemn, din vechile no:stre cărți bisericeşti se înşiruie ală- 
turi de clișeele cele mai recente. 

Tâimplarii Nic. Mărginean, I. şi G. Halász, C. Gruiţa şi Em. 
Oltean expun lucrări din branşa lor, uşi şi fereşti, cons- 
tincţii de turnuri in miniatură, mese de scris, biblioteci, 

Croitorii Aurel şi Dion. Trifan şi N. Chicideau expun 
haine, cari pot să satisfacă gusturile cele mai rafinate, 
iar comercianții noştri: Faur şi Handrea, »Consumule, St. 
Nyerges, Russu & Comp, au aranjat câteva galantare dră- 
guţe iar cei dintâi au impodobit cu adevărat bina, alcă- 
tuind un adevărat pavilon. Compactorul I. Domşa expune 
o legătură de evanghelie; frizerul A. Ienășel, frauzelarul 
R. Muldotvan şi curelarul I. Şofron expun de asemenea 
lucrari din branşa lor. 

Deosebit de interesantă e expoziţia pantofarilor, Al. 
lanza, ]. Săsărman, Băcilă, V. Bindea, N. Baciu, Dragoș 
şi I. Mircea precum şi a argăsitorului N. Baciu. 

~ Apoi cea mai pitoreasca şi cu motive mai naţionale e 
aceea a cojocarilor: V. Solomon, loan şi Matei Iclozan. 

Părţile mai frumoase s'au și fotografiat şi sperăm să 
le vedem publicate chiar în coloanele acestei reviste. 

za îi Al. 

Amintirea lui Ciprian Porumbescu, regretatul compo- 
zitor bucovinean, s'a sărbătorit cu deosebită însulleţire 
în mai toate centrele româneşti. 

Cu prilejul împlinirei a 25 ani dela moartea lui Po- 
rumbescu, societăţile corale româneşti, din regat şi din 
celelalte ţinuturi locuite de Români, au ținut să come- 
moreze prin festivaluri muzicale şi teatrale, amintirea 
talentatului compozitor, mort înainte de vreme, după ce 
însă a împletit cele dintâi frunze la cununa cântecului 
românesc armonizat. 

Ciprian Porumbescu a lăsat aproape 200 compoziţii, 
unele religioase, altele naţionale, inspirate în mare parte 
din melodiile poporului, şi o operetă în două acte, Craiu- 
nou, cu textul de Vasile Alexandri. 

Din aceste opere, împreunate cu melodii de ale altor 
compozitori români, s'au alcătuit sărbările în cinstea me- 
moriei lui Porumbescu; în cele mai multe părți, ele s'au 
început cu parastasuri pentru odihna marelui suflet al lui 
Ciprian, și cu vorbiri despre viaţa şi activitatea celui po- 
menit. 

În Bucureşti, societatea Carmen, de sub condu- 
cerea maestrului Kiriac, a făcut un parastas la biserica 
Sf. Spiridon, apoi a aranjat un concert cu melodii și frag- 
mente din Craiu-nou. 

În Craiova, în mijlocul unei rare însuflețiri, s'a luat 
hotărârea ridicării unui monument lui Ciprian Porumbescu ; 
societatea corală Hora sa înscris cu 100 lei. 

La Turnu-Măgurele s'a jucat întreaga opereta 
Craiu-nou etc. 

Românii din Austria, începând cu societatea »homânia 
Jună« din Viena, şi-au împlinit şi ei datoria faţă de re- 
gretatul compozitor; în Viena, românii au făcut un pa- 
rastas şi au aranjat o aşa numită »convenire socială fes- 
tivă< ; cei din Suceava (Bucovina) pe lângă parastas, au 
făcut şi un pelerinaj ia mormântul din Stupea, unde 
odihneşte Ciprian Porumbescu. 

Românii din Ungaria au ţinut și ei să sărbătorească 
aniversarea lui Porumbescu; în oraşe și în foarte multe 
sate, s'au aranjat festivități ocazionale. 

În Brașov, corul lui Dima a cântat la parastas. 
Seara concert: cântări de neuitatul C. Porumbescu, 
compoziții de G. Dima, sub a cărui conducere măiastră, 
corul a executat admirabil programul ales, Di. profesor 

Andrei Bârseanu într'un scurt cuvânt comemorativ 
a vorbit cu multă duioşie de fostul său coleg şi prieten. 

La L.ugoş, Reşiţa-Montană, Prigor, Bozovici, 
Curtea, Bistriţa, Oravița — unde s'au întrunit trei 
societăţi corale —, în Oradea-mare, unde a cântat corul 
societăţii Hilaria, şi în multe alte localităţi, au răsunat 
cântecele veșnic nouă ale lui Porumbescu. 

* 


` 

Serbările din Sibiiu. Amintirea compozitorului Ciprian 
Porumbescu a fost serbätorită şi în Sibiiu în 2/15 Iunie a. c. 
Dimineaţa la orele 11 a avut loc un matineu deschis 
priutr'o frumoasă cuvântare a prezidentului reuniunii de 
muzică din Sibiiu, dl Dr. M. E. Cristea, despre muzica 
naţională, apoi s'a cântat =Uvertura naţională: de A. Bena, 
»Imne de Porumbescu, »Suspinee de A. Bena şi »Horac 
de G. Dima, iar dl profesor Timotei Popovici a ţinut o 
conferinţă, schițând în termini călduroşi viaţa şi activi- 
tatea lui Porumbescu. Trei seri dearându! s'a reprezentat 
opereta »Craiu nous şi »La şezătoare. de di Tib. Bredi- 
ceanu. Reuniunea de muzică din Sibiiu a dovedit şi de 
astâdată că dispune de forțe alese şi că se menţine la 
înăltimea din trecut. Tânărul ei dirigent, di A. Bena, a 
arătat publicului românesc că e vrednic de încrederea 
ce i-a manifestat-o, când i-a încredințat conducerea reu- 
uniunii. D-sa, prin »Uverţura< executată la matineu şi la a 
treia reprezentaţie, s'a dovedit a fi şi un bun compozitor, 
dela care cu toţii așteptăm lucrări frumoase şi naţionale. 

Despre »La şezătoare«, icoană din popor într'un act, 
cu textul de colaboratorii noștri, d-nii C. Sandu-Aldea şi 
I. Borcia, muzica de d! T. Brediceanu, vom vorbi într'un 
articol special, aducând şi câteva fotografii. 

* 

Jubileul Împăratului. Dela 27 Aprilie 1879 încoace, 
când s'au împlinit 25 de ani dela căsătoria Impăratului- 
Rege Francisc losif cu frumoasa principesa bavareză 
Elisabeta, capitala Austriei n'a mai văzut serbătoare atât 
de impozantă ca in ziua de 12 Iunie n. a. c. — cu prilejul 
jubileului de (O de ani de domnie a moşneagului nostru 
Domnitor. Un cortegiu istoric format din 18 grupuri pi- 
toreşti i-a făcut pe privitori să vază, rând pe rând, toate 
fazele — şi triste şi înălțatoare — prin cari a trecut im- 
periul austriac dela naşterea lui până în zilele noastre. 

Acest cortegiu a fost deschis prin intrarea triumfală 
a împăratului Rudolf de Habsburg, întemeiatorul dinastiei ; 
au urmat apoi, rând pe rând, figurile marcante ale epocei 
regilor Albercht, Rudolf IV... întâia asediare a Vienei 
din partea Turcilor (1529) şi izbânda armatei imperiale; 
scene din războiul de 30 de ani; a doua asediare a Vienei 
şi înfrângerea Turcilor (1683); războiul de 7 ani şi armata 
invingătoare a mareșalului Radetzky (1849). 

Grupul din nrmă, poate cei mai interesant, care infâţişi 
prezentul, a fost cortegiul naționalităților. Naţiunile 
Austriei,aşacum muncesc şiserbătoresc, aceasta 
a fost idea fundamentală a grupului acestuia, format din 
peste 5000 de persoane, reprezentanţi ai tuturor popoarelor 
din imperiul austriac: boemi, dalmatini, galiţieni, tirolvzi, 
italieni, croaţi, sloveni și bucovineni. 

Bucovina, cea mai îndepărtată provincie a imperiului, 
a fost reprezintată prin un grup de 600 persoane: germani, 
ruteni, români, poloni, colonişti maghiari (ciangâi) şi li- 

povani (colonişti ruşi)... şase națiuni pe un mic petec de 
pământ. Şi reprezentanţii acestor popoare s'au prezintat 
toţi în portul lor naţional, înfăţişinud Vienezilor şi miilor 
nenumirate de streini din toată lumea — pitorescul por- 
tului, jocurile lor naţionale, obiceiurile și îudeletnicirile lor 
zilnice... 

Seara, a avut loc, în rotonda din vastul parc al Vienei 
un festival nou al grupului naționalităților. 

>Momentul cel mai important al acestui festival — 
scrie >N. Fr. Presse< din Viena — a fost buna înţelegere 
şi armonia ce a domnit între aceste popoare, deosebite 
în ce priveşte limba, deosebite în ce priveşte traiul lor... 
O învălmăşală poetică... Dalmatinii conştienţi de sine 
se preumblă gravi şi serioşi, fâră să observe, par'că, ad- 
miraţia cu care îi privesc vienezele... Printre ei se stre- 
coară ruteni modeşti şi aşezaţi, cântând vesel— san poate 
nu Sunt ruteni ci români? Nu, românii se disting priu un 
moment infailibil: frumseţa încântătoare a femeilor române 
şi poezia portului lor pitoresc.. .« 

Aşa au adus popoarele Austriei omagiul lor moşneagului 
Domnitor care a avut fericirea de-a implini 60 de ani de 
Domnie, în vârstă înaintată de 78 de ani... 

* 


Moartea lui Flondor. La Berlin a murit zilele trevute 
Tudor cavaler de Flondor, membru al Dietei Bucovinei 
şi autorul operetei Moş-Ciocârlan reprezentată cu pri- 
lejul expoziţiei din Bucureşti, la 1906. 

Născut în 1862 la Storojineţ, Flondor şi-a făcut stu- 
diile primare în comuna sa natală. A urmat apoi în Cernăuţi, 
de unde a eşit diplomat al facultăţii drept. Pe urmă 
trece în Viena, unde se ocupă cu muzica, deși erà ìn- 
scris la școala de agronomie. 

Printre compoziţiile sale din tinereţe, amintim cânte- 
cele Marinarul. Vânătorul, Viorelele, Lacrimioa- 
şele; vine apoi muzica la vodevilurile Drumul de fier, 
Cinel-Cinel, Florin şi Florica, Arvinte şi Pe- 
pelea, Milo director şi altele. 

La Viena, el a compus Din depărtare. Visurile 
(valsuri) Nunta țărănească, Rusaliile, Tiţa Pes- 
căriţa, Noaptea de Sf. Gheorghe — una din com- 
poziţiile sale de frunte —și mai multe bucăţi pentru cor: 
Serenadă, Luna doarme, ect. 

Opereta Moş-Ciocârian, cea din urmă operă cu- 
noscută a lui Flondor, a încununat activitatea sa muzicală, 
aducându-i marile succese de acum doi ani, succese despre 
cari s'a seris, la timp, şi în revista noastră. 

* 

Din Germania. A apărut în ediţia a doua romanul 
lui Marco Brociner: [Ionel Fortunat. (Ein Roman 
aus Rumänien, 461 pag. 8%, Stuttgart, A. Bonz &. Sohn. 
1908). 


Într'o istorie a ziaristicei scrisă de Tony Kellen 
(Das Zeitungswesen, Kösels Verlag, 1908) sunt următon- 
rele rânduri privitoare la ziaristica din România: 

»În România e ziaristica relativ mai tânără, căci pri- 
mele încercări de a intemeiă un ziar românesc s'au făcut 
abia în anu! 1830. Numărul ziarelor şi al revistelor au 
fost în anii 1872: 22; în 1896: 226; în 1901: 320; 
in 1903: 334. În Bucureşti au aparut în 1901: 18 jur- 

nale româneşti, 3 în franţuzeşte, 2 nemteşti, 2 greceşti 
şi 1 în limba ebree; pe lângă asta au mai fost 20 până 
la 25 reviste de cuprins beletristic şi literar. 

La Poştă s'au comandat în 1905/6 numai 8 exemplare, 
în 676 de numere. S'au primit din străinătate 5875 ex. 
în 387,655 numere și au plecat din România 963 ex., în 
60,187 numere. 


Şi mai puţin decât atăt publică Dr. Ludwig Salomon 
în istoria sa generală a ziaristicei. (Allgem. Geschichte 
des Zeitungswesens, Gischen, 1907 Lipsca) Salcmon 
e autoritate în istoria ziaristicei germane, căci a tipărit 
nu de mult, ca cel dintâi, o istorie completă a ei, în 
3 vol. Despre România scrie în cartea citată: 

>Mult mai bine (decât în Bulgaria) s'a desvoltat zia- 
ristica în homânia. Primul ziar, >Românule, care apare 
şi astăzi, (!) fù întemeiat din partea lui C. A. Rosetti în 
Bucureşti (1857). De atunci au apărut peste 20 de ziare (!), 
între cari şi două nemţeşti: >Bukarester Tageblatte şi 
»Ruminischer [Lioyd<. Ziarul oficios Monitorul oficiale, 
apare fără inserate. 10 din celelalte oraşe ale regatului 
îşi au ziarele lor proprii; laşii are patru« (p. 161—2). 


Societatea femenină »Deutscher Lyzeumklube din Berlin 
care formează o sucursală a clubului internaţional femeiesc 
diu Paris şi Londra, plănuieşte aranjarea unei expoziţii 
internaționale de artă populară, in a. 1909. De 
oarece societatea se bucură de un renume foarte bun în 
cercurile cele mai halte, şi-a asigurat concursul socie- 
taţilor celor mai de seamă din Austro-Ungaria, Italia, 
Anglia, Svedia, Norvegia, Rusia, România şi din alte state. 
În comitetul de onoare vedem că figurează şi M. 5. Re- 
gina României, în fruntea principeselor germane. Con- 
ducerea e încredințată specialiştilor germani, intre cari 
e şi directorul general al muzeelor regale, Bode. Ar fi 
de dorit ca şi societăţile noastre din Sibiiu, Braşov, etc. 
să intre în legături cu comitetul central, ca să fim re- 
prezentaţi cât mai bine. 

(Adresa: Deutscher Lyzeumklub E. V., Berlin, 
Viktoriastrasse 26 a.). 


Se plănuieşte o mişcare internaţională pentru 
propaganda istoriei artelor. Cei mai de seamă 
scriitori de mtă din Germania, Angla, America, Franţa 
şi Italia vor tipări manuale de artă. Manualele acestea, 
cari vor apireă în mai multe limbi, au misiunea să în- 
troducă în istoria artelor pe laic, simplu, fără balastul 
pedant al datelor erudite. Fiecare volum va conţinea cam 
600 de ilustraţii şi nu va avei un preţ mai mare de 
7—8 coroane. Ediţia germană apare la Julius Hoffmann 
în Stuttgart. 


„Societatea Shakespeare: germană şi-a ţinut zi- 
lele trecute adunarea generală în Weimar. E interesant 
să se ştie că traducerea întreprinsă de Schlegel-Tieck, 
nu mai e mulţămitoare pentru timpurile noastre. Socie- 
tatea a însărcinat de vre-o câţiva ani pe profesorul Conrad- 
Gross-Lichtenfelde cu o revizie a textului. Cu toate 
discuţiile pătimaşe, cari au avut loc la adunarea dia 
Weimar din cauza aceasta, prof. Conrad va urmă lu- 
crarea de care s'a apucat. 

Două întreprinderi mari de librărie sau 
pornit de câteva luni în Germania, pentru răspândirea 
gustului de cetit în massele poporului şi pentru contra- 
balansarea literaturii fasciculare, care a năpădit satele 
şi mai cu seamă cartierele oraşelor mari în chip îngro- 
zitor. O întreprindere e aceea condusă de scriitorul Ru- 
dolf Presber: »Die Bücher des deutschen Hausesc 
(Cărţile casei germane) Volume elegante, hârtie bună, 
litere mari, ceteţe, material ales din toate literaturile. 
Preţuri foarte mici (75 de Pfenigi rol.) Cărţile acestea 
sunt o podoabă pentru orice bibliotecă, ca infăţoşare şi 
ca conţinut. Ca să se răspândească mai bine, a intrat, 
redactorul bibliotecii, în legătură cu o societate, care se 
ocupă în special cu lăţirea cărţilor bune, cu >noua so- 
cietate a prietinilor cărţilore. (Neue Gesellschaft der 
Biicherfreundee). Aceasta a găsit un expedient nou, cu 
care se va face o încercare: volumele se pot aveă gratis, 
dacă doritorii cumpără dela librăriile unde se împart mărci 
speciale şi adună 50 de mărci de acestea. 

Altă întreprindere, a doua, e aceea a cunoscutei firme 
August Scherl, care editează revistele »Die Woches, 
>Gartenlaube« şi o mulțime de alte jurnale şi reviste. 
Planul e următorul: poporul trebue învăţat treptat cu 
literatura cea bună. De aceea e de lipsi o gradaţie în 
lectură: dela literatura apropiată de senzaţie, până la »Darea 
şi averea< lui Gustav Freytag sau la celelalte märgăritare 
ale literaturii. Volumele sunt aduse acasă de factori spe- 
ciali ai firmei, sunt luate după o săptămâna de aceştia 
şi se succed în ordine cronologică. Preţul unui 
împrumut e de 10 Pf. (12 bani.) Împotriva lui Scherl se 
ridică multe învinauiri. Viitorul va arătă dacă va prinde 
această întreprindere. 


Ultimul număr (15) din »Das literarische Echo«: »A 
murit în laşi, în 20 lan. a. c. Ronetti Roman, un re- 
prezentant marcant (hervorragend) al literaturii române. 
S'a născut în 1852 şi a studiat în România şi Berlin. 
Lucrarea sa principală e drama luată din milieu-ul ro- 
mâno-evreu əManasse«, care s'a jucat cu mare succes pe 
scena teatrului naţionai din București.« 


În Martie a. c. s'a jucat în Berlin pentru prima oară 
piesa lui Molnár >A z ördög« şi în limba germană, după 
ce a avut succes în »Volkstheatere-ul din Viena. E piesa, 
care a făcut revoluţie in sânul membrilor academiei ma- 
ghiare. Presa din Berlin nu l-a primit pe Molnâr cu osa- 
nale, deşi a recunoscut că are unele calităţi scenice, şter- 
pelite cu deşteptăciune dela scriitorii »în vogă< de acum. 
Servaes scrie în >Tage: >Un Henry Bernstein budapestan, 
molipsit de Wilde<. 


Ca să se vadă cât de popular este Bjârnstjerne 
Björnson în patria sa, servească aceste date scoase 
din revista >Mărze. Operele lui au apărut mai nainte cu 
câţiva ani în ediţie completă, care a fost cumpărată de 
15,000 de abonați. Acum pregăteşte o casă de editură, 
o ediţie ieftină, populară a scrierilor lui Björnson. 
Subscripţia a avut următorul rezultat: 24 Aug. (1907) 
5500, 28 Aug. 8100, 30 Aug. 13.209, 2 Sept. 15,528, 
3 Sept. 17,418, 4 Sept. 20,000. — 20,000 de abonaţi într'o 
jumătate de lună, în vară şi nu înaintea Crăciunului! 

Trebue să se amintească că Suedia își are ediţiile ei 
proprii, cari aici nu s'au luat in considerare. Și înci una 
— Norvegia și Danemarca, unde se cetesc operele ori- 
ginale ale lui B. au laolaltă cam 4 milioane de locuitori! 
Cifră mai elocventă nu se poate. H. P. P. 

* 

O polemică în „Mercure de France“. Interesantă mai 
mult pentru cetitorii francezi. In nr. djn 16 Noem- 
vrie 1907 (LXX) se tipăreşte o biografie şi o apreciare 
mai lungă a lui B. P. Hasdeu, ca »poet, istoric, savant 
şi spiritiste, Articolul e scris de d! M. Craiovan. DI C. 
aminteşte, per tangentem, ca România, Ungaria, Buco- 
vina, Macedonia, Basarabia şi Istria sunt »ţări de limbă 
română< (pays de langae roumaine) gândindu-se la Ìm- 
părţeala filologică. F. de Gerardo, corespondentul ungur 
al revistei, află cu cale să protesteze contra afirmației 
acesteia (16 Dec. 1907), intitulându-şi declaraţia: Un- 
garia şi România-Mare. Nu ştie ce vor zice Italienii, 
Istrienii şi Slavii din Macedonia, cari sunt înregimentaţi 
în România-Mare, dar Ungaria nu poaţe să fie ţară ro- 
mânească, fiind Românii 4 mil, faţă de 10 milioane de 
maghiari. La aceasta răspunde dl Craiovan, (16 lan. 1908) 
întovărăşit de corespondentul român al revistei, Marcel 
Montandon (acelaş număr). Dl Gerardo nu cunoaște, dupi 
cum se vede, expresia pays de languec. Cu acelaş drept 
să numără şi Şviţera şi Canada între țările franceze, deşi 
nu sunt sub dominație franceză. Dl Montandon aminteşte 
dlui Gerardo de istoriogratul Horváth, care susținea sus 
gi tare, că Adam a fost ungur, mai vorbeşte de marele 
avantaj al maghiarizării, de Björnson, de studiile lui 
Weigand, Budinsky, de =ltomâniae, şi Bratter — o lite- 
ratură întreagă pentru celce vrea să cunoască chestiunea 
română. Gerardo răspunde (16 Febr. 1908) luând peste 
picior pe »iubitul sáu prietin Montandon«. E altă între- 
bare dacă-i reușește. 

Constată: că Aerenthal a arătat manualele geografice 
din România cu teritorul Transilvaniei ca făcând parte 
din România, că Românii nu se maghiarizează de loc, 
că în Istria sunt 3 sate rumâneșşti, că legea Tisza are o 
taxă de înscriere mai mică decât spusese dl Montandou, 
că în Banatul Timişan sunt trei sate franceze şi deci Un- 
garia e franceză. 

Curat povestea cu cocoşul roșu... 

+ 

Jurnalistica la universităţile germane. Deputatul Ro- 
senow a ţinut în ziua de 19 Martie 1908 o vorbire în 
parlamentul din Berlin, cerând întroducerea jurnalisticei 
ca studiu universitar. E de interes să reproducem con- 
statările lui în privinţa aceasta: ln Prusia nu s'a făcut 
aproape nimic până acum. In Berlin s'a ţinut un singur 
curs din domeniul acesta (în 1906). In Elveţia s'a întrodus 
deja (Berna). Profesorul Koch ţine de mai mulţi ani cursuri 
practice şi prelegeri, în Heidelberg. In semestrul de vară 
1907 a cetit despre: Istoria, Fiinţa şi importanţa 
pressei, având vre-o 200 de ascultători. (In semestrul 
de vară 1908 găsim cursul: Istoria, fiinţa şi importanța 
opiniei publice, a pressei şi a jurnalismului in Germania). 
Profesorul Wenckstera prelege in Breslau, după cea 
încercat de multe ori să întroducă curentul în Greifswald, 
unde a fost profesor. Şcolile superioare comerciale din 

Lipsca şi din Berlin au întrodus şi ele cursuri pentru 
jurnalistică. In şcoala superioară comercială din Colonia 
ține prelegeri redactorul Dr. Rob. Brunhuber, (care a 
tipărit o istorie a jurnalisticei moderne, în 1907). După 
cum vedem curentul s'a pornit cu șanse bune de reuşită. 

In 21 Septemvrie se va ţineă in Berlina al 12-lea 
congres internațional al pressei. Intre punctele, cari 
se vor discută vor fi şi următoarele: înfiinţarea judecă- 
toriilor de pressă (arbitrii), secretul jurnalistic, asigurarea 
mutuală internaţională a ziariştilor, scăderea tarifelor 
postelor şi telegrafului pentru pressă, activitatea congre- 
selor celorlalte şi interesul societăţilor pressei în legături 
cu acestea și planuri pentru revizuirea condițiilor dela 
Berna. 

Vor fi reprezentanţi din toate ţările: Germania, Franţa, 
Austria, Anglia, Itaha, Belgia, Danemarca, Elveţia, Un- 
garia. Numai România nu o vedem reprezentată nicăiri. 
Congresul va ţinei 5 zile şi promite a fi foarte bine cer- 
cetat. S'au anunţat până acum 400 de participanţi. 

x H. P. P. 

Sărbările „Junimei“* din Bucovina, cu prilejul im- 
plinirei celor 30 ani dela înfiinţarea ei, s'au început la 
27 Maiu st. v. în mijlocul unei azistenţe numeroase; serii- 
tori şi profesori din ţară ca d-nii N. Iorga, C. Stere, Simion 
Mehedinţi, M. Sadoveanu, St. Iosif, D. Anghel Z. Bârsan 
ş. a., au luat parte la aceste serbări, învitaţi fiind de comi- 
tetul societăţii. În ziua primă. D. Onciul a vorbit în casa 
naţională, amintind tinerimii că ea are multe drepturi de 
afirmare pe toate terenurile, în Bucovina. 

Vorbind după di Dori Popovici — care a stăruit asupra 
meritelor »unimeie, — dl Nicolae lorga a arătat că »e 
de datoria unor profesori universitari romini de a veni 
acolo unde tineri universitari români serbează o aniver- 
sare de muncă şi cultură naţională sub steagul cu cele 
trei colori, care e al neamului de pretutindeni, şi în Ro- 
mânia liberă şi al statuluie. 

Au vorbit apoi dl Mehedinţi şi un ţăran; ziua 'ntâi s'a 
sfârşit printr'un »comerse care a ţinut pânii noaptea târziu 

A doua zi, vicarul metropolitan, episcopul Călinescu a 
oficiat slujba bisericească gi parastas, la catedrală, după 
care a urmat cuvântarea dlui Tarnavski, profesor. 

Apoi, s'a desrelit un răuşit portret al sărbătoritului D. 
Onciul; dl N. Iorga a arătat meritele prietenului şi co- 
legului său mai mare. şi a infăţişat ascultătorilor figura 
măreaţă a de curând dispărutului G. Popovici. 

S'a făcut apoi literatură : conferinţa dlui [orga şi recitări 
de daii Anghel, Sadoveanu şi Iosif. 

Seara s'a dat la teatru »Zorile« dlui St. O. Iosif, iar în 
ziua următoare, escursioniştii au plecat în pelerinaj, la 
Putna, având în mijlocul lor şi pe dl C. Stere, directorul 
«Vieţii românești. 

Toate acestea s'au petrecut în mijlocul unui entusiasm 
rar; după plecarea oaspeţilor din România, s'a oficiat un 
parastas în amintirea lui Ştefan cel Mare. 

* 
tiri. În numărul de față începem cu reproducerea aqua- 
relelor pictorului Satmary de pe la mijlocul veacului trecut, 
cari au o deosebită valoare istorică culturală. În unul din 
numerile viitoare vom continuă, şi vom publică şi un ar- 
ticol informativ despre acest pictor. 

* La ə+Universitatea Analelore din Paris, (vezi Lu- 
ceafărul nr. 7 an. 1907) instituţiune întemeiată şi con- 
dusă de d-na Yvonne Sarcey-Brisson, între conferințele 
multe şi variate ținute de cei mai buni scriitori francezi 
ca: Emil Faguet, Adolphe Brisson, Maurice Barrès, Georges 
Claretie, Henri Lavedan, Jean Aicard, Georges d'Esparbăs, 
Jean Richepin şi alții, vedem cu mulțàmire că se anunță 
şi o şedinţă, consacrată »Baladelor româneştie. La 
această şedinţă, prezidată de d-ra Elena Văcărescu, 
traducatoarea baladelor în limba franceză, poetul Auguste 
Dorehain va ţinea o conferinţă urmată de concert. Bala- 
dele vor fi, unele recitate, altele cântate de artişti emi- 
nenţi în costume originale româneşti. 

* La alegerile din urmă, a făcut mare valvă în presa 
franceză, candidatura unei femei: D-ra Jeanne Laloă. Toate 
ziarele au numit-o »prima candidată in Franta. S'au găsit 
însă unii cari să-i conteste dreptul la gradul de »Primă 
candidată: povestind urmatoarele: În 1894, când lupta 
pentru egalitate eră la culme, femeile, cari erau în fruntea 
mişcării, cerând şi egalitatea de sex, hotăriră să prezinte 
şi ele o candidată la alegere. George Sand şi alte serii- 
toare contimporane refuzară, iar la urmă, fù aleasă de 
candidată o mare adeptă a »feminismuluie D-na Desroches, 
al cărei nume se desluşiă in curând, cu litere mari, pe 
un aliş care începea cu următoarele cuvinte: 

Barbaţilor, ce vreţi sá fiți? 
Tirani, 
Filosofi, 

Sau neghiobi? 
Tirani — vă vom combate, 
Filosofi — vom discută cu voiy 
Neghiobi — vă vom despreţui. 

Urmă apoi programul. . . . aaa 

Aşa dar, precum se vede, n'a fost D-ra Laloë prima 
femee în Franţa, care sa expus ridicolului pentru cauza 
feminismului exagerat şi nesănătos. 

* Raportul anual pe anul administrativ 1907, al socie- 
tiţii muzicale »Armouia< din Cernăuţi, a apărut în urma 
adunării generale ordinare, ce s'a ţinut la 7 Aprilie st. 
n. 1908. 

El cuprinde, în şir cronologic, toate prestaţiunile socie- 
tăţii corale »Armonias, în decursul anului 1907, şi toate 
evenimentele mai remarcabile privitoare la societate. După 
cum rezultă din anuar putem vedea, că societatea îşi dă 
toată silinţa, să desvoalte o activitate cât să poate de 
puternică pe terenul muzical românesc. Majoritatea pro- 
ducţiunilor şi a cântecelor predate sunt curat românești. 
Programele productiunilor au fost totdeauna foarte bo- 
uate (22 la număr) şi alese, aşa că succesul lor a fost 
cât să poate de mulţumitur. La aceste succese a contri- 
buit, pe lângă silința dirigenților, foarte mult şi zelul şi 
participarea regulată a membrilor activi. 

Armonia are cu totul 254 de membrii. Dintre aceştia 
11 membri onorari, 20 membri fundatori, 60 membri 
sprijinitori şi 163 membri activi, între cari şi câţiva 
solişti buni. 

* Doamna şi dl Z. Bârsan, artiştii noştri nouă 
tuturor atăt de dragi, au fost angajaţi la Teatrul Naţional 
din Bucureşti pentru stagiunea de toamnă. 

Îniunte de a-şi începe activitatea pe scena primului 

teatru din România, d-na şi dl Bârsan vor mai veni, în 
cursul verii, dincoace de Carpaţi pentru a da o nouă serie 
de reprezentații în centrele noastre românești. 

Suntem convinşi că vor fi primiţi şi de data aceasta 
cu vechea dragoste, de care s'au învrednicit prin presta- 
ţiile lor ţinute la nivel artistic înalt. 

* Duminecă, 14 Iunie n., a răposat după grele sufe- 
rinţe în comuna sa natală, Șard, publicistul român Traian 
H. Pop, fost ani îndelungaţi redactor al ziarului Gazeta 
'Transilvaniei« din Braşov. Munca grea de gazetar, sufe- 
rințele inchisorii de stat (în 1890 a fost condamnat la 
un an închisoare), grijile materiale de cari e legată la 
noi traiul de gazetar — i-au zdruncinat sănătatea şi lunile 
din urmă i se întunecase mintea. Tr. H. Pop moare în 
vârstă de abia 44 de ani, lăsând după sine patru copii 
nevârsinici şi o văduvă nemângăiată. 

Traian H. Pop a scris şi numeroase poezii, nuvele și 
schiţe, fără să se fi putut, însă, afirmă pe acest teren. 

A fost un gazetar bun şi conştiincios şi a murit martir 
al muncii sale desinteresate. 

A fost înmormântat, în Şard, la 17 lunie. 

Odihniască în pace! 

* DI N. Iorga împreună cu mai mulţi profesori s'au 
hotărit să ţină la Vălenii de munte (România) cur- 
suri de vacanţă, cari vor duri dela 1 Iulie v. până la 
1 Septemvrie v. Se vor ţineă lecţii din istoria Românilor» 
istoria literaturii româneşti, Geografia României, istoria 
bisericii româneşti, economia naţională românească, istoria 
literaturilor moderne și alte cursuri cari nu s'au anunţat 
încă. Indemnăm pe tinerii noștri universitari şi pe toţi 
cei dornici de învăţătură românească să pelerineze la 
Vălenii de munte, care e şi un loc de odihnă, liniștit, 
ieftin şi cu aer bun. lată înființate cursurile pentru ti- 
nerimea română de pretutindeni, de cari s'a vorbit atâta 
de câţiva ani! Toţi câţi vor merge să asiste la aceste 
cursuri de sigur nu se vor întoarce cu păreri de rău. 

* Csermely Gyula, scriitor ungur, a scos un volum de 
novele, a căror subiecte sunt luate din viaţa ţăranilor 
români. 

* Dl profesor Dimitrie Comşa din Sibiiu a primit dela 
Ministerul instrucţiunii publice din România suma de 
Lei 7400 pentru tipărirea unui „Album de crestături in 
lemn<. Cunoaștem citeva plange din acest album şi putem 
spune că al doilea album al dlui Comşa va fi tot aşa de 
preţios ca şi primul, tipărit cu cheltuiala »Reuniunii de 
agricultură din comitatul Sibiiuluie. 

* Cancer la inimă, noua piesă a dlui H. G. Lecca, 
are toate defectele şi toate calităţile sale, plus marele 
defect că se petrece într'un mediu nici românesc, nici 
strain, plus un alt mare defect: acela că nu e piesă ori- 
ginală, după cum spun unii, ci teatralizarea unei nuvele 
de Jean Lorrain. 

Di Lecca scrie frumos româneşte, conduce dialogul cu 
multă uşurinţă şi acțiunea cu o îndemânare de om care 
cunoaşte bine tainele scenei; in schimb, intriga e banală, 
adeseori acte întregi nulă, iar desnodământul melodramatic. 

Scene, acte de prisos, găseşti câte vrei în teatrul dlui 
Lecca; d-sa a tradus multe piese străine; indeletnicirea 
aceasta i-a dăruit o virtuozitate de bun technician, dar 
nu i-a putut desvoltă inspiraţia — care, în niciuna din 

piesele următoare ale dlui Lecca, nu s'a ridicat mai presus 
de Casta-Diva. 

... Şi iată de ce, calităţile exterioare ale dramelor 
dlui Lecca vor folosi viitorilor autori dramatici, — fără 
ca autorul Cancerului la inimă să fie dat ca exemplu 
de putere de invenţiune, sau creator de personagii, sau 
ca un norocos zugrăvitor al timpului sau. 

* A murit la Pisa, în Italia, senatorul S. B. Giorgini, 
ginerele lui Manzoni şi unul dintre cei din urmă supra- 
vieţuitori ai lui Risorgimento. 

Nascut în 1818, el a fost amestecat în toate marile 
evenimente cari au pregătit independenţa şi întărirea 
Italiei. 

Senatorul Giorgini era un moşneag simpatic, foarte 
cult, plin de amintiri şi de învățături; niciodata nu te 
puteai despărţi de el, fără să fi aflat ceva nou. 

Singurul, nevinovatul cusur al bătrânuţelor sale, erau 
versurile... 

Serià poeme întregi, în latinește şi i le cetià răposatului 
papă, Leon XIII. 

Într'o zi, papa ii spuse ca ultima lui poezie e foarte 
frumoasă, dar că are două greşeli de ritm. 

— De altfel, îi zise papa, nu le mai căută, fiindcá 
nici eu uu ştiu pe unde mai sânt... 

>Pentru oameni de vârsta noastră, ca şi pentru cei 
cari au altă meserie, e o plăcere să stăm şi să căutăm 
greşelile poeţilor! . .s 

Şi papa Leon XIII surise şiret. 


Ss 


Unelte de gospodărie 
== Şi bucătărie 


pentru sezonul de vară. 


Sticie pentru dulceaţă şi compoturi 
Căldări pentru aburi. 


== Teascuri pentru poame 
Cârlig de scos sâmburii,. 


Aparatul şi sticlele lui Weck pentru 
conservarea poamelor, a legumelor şi cărnurilor. 


Prospecte gratuit 
Serviciu de fiert. 
Maşină pentru înghieţată. 
Dulapuri de ghiața (recitori) 


Beeuri de spirt „Amor“, cea mai frumoasa lumină 
pentru grădini, staţiuni de vară şi verande. 


Lămpaş de grădină; sticle „Thermos‘‘, cari 
ţin orice beutură, mai multe ciasuri, rece sau caldă. 
Articole de călătorie, pentru turiști și manevre. 

Poşta Redacţiei. 

D. M. S. Blaj. E mai bine daca laşi filozofia în plata 
Domnului. Mai ales în poezie ea e fuarte ingratà. În 
„Muritorulee, care incontestabil are strofe bunicele, ce 
Spui? Că omul tot învaţă ca în urmă să moară prost?! 
Poate că-i adevărată, înţelepciunea asta a lui Socrates, 
dar în poezie n'are 1ost.— Vezi, e foarte greu să dai 
sfaturi sufletului, care îşi aie siructura şi felul lui dea 
fi, de aceea bagi de samă că ne cam ferim de ele. Nu-ţi 
dàm nici d-tale decât unul singur: nu te grabi cu publi- 
carea poeziilor! 

0. P. R. laşi. »Din Ceartăc am primit-o şi va apărea 
in uumerile viitoare. 

I. B. în S. Sonetul nu e reușit. 

D. M. S. în B. De astădată, cu părere de rău, nu vă 
putem spune mai mult. Nădejdea însă nu o pierdeţi, căci 
mult încearcă omul până reuşeşte... 


Avis, 


Vestim pe on. noștri abonați, rămaşi în urmă 
cu plata abonamentului, că deodată cu acest număr 
le-am expediat prin postă chitanțele de încassare, 
pe cari rugăm să binevoiască a le răscumpării. 


Administraţia. 


Redactor: OCT. C. TĂSLĂUANU. 


In prăvălia dlui 1) 


A. MORAWETZ 


Sibiiu, Str. Ciznădici Nr. 14. 
să pot cumpără cu prețuri reduse, cele mai elegante, 
moderne şi solide obiecte de lux; oroloage, juvaeruri, 
şi argintărie de casă. 


Costume bărbătești de tot felul, Revereuzi perfect 
croite și Uniforme militare 
se pot comandă cu toată încrederea la firma bine cunoscută 


Petrașcu 


Sibiiu, Str. Ciznădiei Nr. 34. 


Materialul este cel mai bun, preţuri cât se poate de 
moderate şi executarea comandelor urgente se efectuează 
în cel mai scurt timp. 

Tuturor Românilor buni, doritori de a încuraja indu- 
stria românească, le recomandăm călduros, să lucreze 
la aceasta firmă solidă. (8) 


Numai 18 cor. costa 3 metri stofă pentru un costum 
complet bărbătesc, camgarn — coloare după plac — în 
magazinul „Országos Posztokiviteli Áruház“ Budapest VII. 
Verseny u. 2. Cumande cu ramburse. Modele se trimit 
gratuit. (8 

Harta Compusă a Ungariei 


de 
=== Dr. Fr. Schuller, 


aprobată de Inalt. Minister al Instrucţiunei publice şi de 
Ven. Consistor arhidiecezau ort. rom., recomandată pentru 
a se întroduce în şcoli ca mijloc uşor şi plăcut de a în- 
văţa Geografia Ungariei; este tutodată şi un joc plăcut 
pentru copii în familie. Ediţia de lux, Cor. 5.50, ediția 
școlară Cor. 3. 

Prospecte, desluşiri, precum şi blocuri pentru desem- 
narea Hartei, oferă gratuit şi franco 


Francisc Neuzil, 
Compactor, Sibiiu. (8) 

In atelierul lui să mai pregătesc en gros: Blocuri de 
desemn 2Globuse şi Blocuri de desemn »Donathe. 

Cheia profesorului Donath pentru deslegarea propor- 
țiunilor de suprafață a diferitelor obiecte plane; Herbariul 
profesorului Gáspár precum şi Mape spre păstrarea docu- 
mentelor, i 

RE 


Primul 


atelier de uniforme din Ardeal 
Fondat în anul 1872. 


Medalii de argint şi de aur. 


A. ZACH 


possesor 


Į. Vilpelm Za, Sibiiu, Str. Ciznădiei 57. 
Purnisor al mai multor institute militare, 


Mare deposit de stofe din țară şi străinătate, 
pentru haine civile şi militare. Specialist în 
costume de călărie; pantaloni englezeşti fason 
„brechese, Asortiment bogat de armatură şi 
recuisite de scrimă şi duel. Pregăteşte tot felul 
de uniforme pentru toate armele din orice ţară 
precum şi haine civile. Croială modernă şi 
perfect potrivită după jurnalele cele mai nouă. 
Preţuri fixe, serviciu prompt, condiţiile de 


plată, după învoială. (7) 


În Librăria lui W. Krafft în Sibiiu (Nagyszeben) 


se află: 


Ma EA Dr. I. şi St, Roşianu, Alcoolismul și urmările 

ui. 1.10. 

Maupassant G., de, Povestiri alese, traduceri de M. 
Sadoveanu. 2.—. 

— 0 viaţă, roman cu un studiu de Emile Faguet. Tra- 
ducere de Em. Gârleanu 2.—. 

Minulescu I., Romanţe. Pentru mai târziu, poezii. 2.—. 

Moldovan C., Flacări. poezii 2.—. 

Panţu I. C., Ştiinţa Conturilor sau Contabilitatea în 
partidă duplă. 4.—. 

Payot J., Educaţia voinţei, traducere de Nic. Pandelea. 1.50. 

Pestean G. Cor., Nou! Satana, Carte albă cu ritme, 
poezii. 3.—. 

Poezii pentru copii, culese şi publicate de G. H. 1.50. 

Pop Vasile, Cum iubește o fată, nuvele. Ediţ. II. 1.50. 

Principii de Educaţiune școlară și socială. —.6o. 

Prohászka, Dr. O., Isus Christos şi viața moderră, 
conferenţe pentru inteligenți, traducere de Dr. E. Daianu. 
leg. 1,50. 

— Apostolie modernă, tradusă de Dr. E. Dăianu. broş. —.50, 
leg. 1.—. 

— Isus Christos şi Apostolie modernă legate laolaltă 2.—. 

Raădulescu-Niger N., Patriotism. Tribunul poporului, 
roman social. 3.—. 

Riria, Ultima rază din viaţa lui Eminescu, dialog dra- 
matic în 5 scene. 1.50. 

— Elvira, tragedie în cinci acte. 2.—. 

Sadoveanu M., O istorie de demult, nuvele. 2.—. 

— Insemnările lui Nicolai Manea, 2.—. 

Sandu Const, Selecţiunea metodică a cerealelor și 
bazele ştiinţifice ale selecţiunii. 3.—. 

Sandu-Aldea, Pe drumul Bărăganului, nuvele. 1.50. 

Span, Dr. P., Lecţii de didactică. În uzul şcoalelor pe- 
dagogice. 2.40. 


(Preţurile în coroane. 


Span, Dr. P., Lecţii de psihologie. În uzul școalelor peda- 
gogice. 1.20. 

Stavridi. Dr. C., Ingrijirea copiilor nou născuţi, Pre- 
maturi sau la timp găsiți, părăsiţi sau orfani. 1.—. 

Pinc Nicolae, Rime vesele, monologuri. 1.—. 

— Monologuri în versuri. Ediţie completa. 1-—. 

Verzea Zue, În lumea de azi, comedie de moravuri în 
4 acte. 1,50, 

Vlahuţă A., Clipe de liniște, nuvele. 1.50. 

Voiutschi, Dr. E, Prelegeri academice din teologia 
morală ortodoxă. Vol. I. Introducere. 6.—,. 

Zamfirescu D., Alte Orizonturi, poezii. 1.30. 

— Poezii nouă. 1.50. 

— Imnuri păgâne, poezii nouă. 1.50. 


Biblioteca ştiinţifică, 


Lăzăreșcu A., Fața economică a pământului, studiu de 
geografie economică. 1.—. 

Cauchy August, Şapte lecţiuni de fizică generală, tra- 
duse de St. Michăescu. —.4^. 

Tyndall John, Căldură și frig, traducere de St. Michă- 
“escu, —.65. 


Biblioteca Socec. 


Nr. t. Carmen -S., Poveştile Peleșului. —.95. 
Rosetti, Mircea G. A., Nuvele, cu o notiţă bio- 
grafică de E. Costinescu. —.02. 
» 3. Alexandri V., Poezii populare ale Românilor. 
Partea |: Legende, Balade, Cântece băirâneşti. —.95. 
» 4 — Poezii populare ale Românilor. Partea II. Doine 
şi Hore. —.95. 


Y 


(Va urma). 


TIPARUL LUI W. KRAFFT ÎN SIBIIU. 

